αριστερά στην Καρδίτσα: Νοεμβρίου 2014\nΑναφορά στους αγωνιστές Γιάννη Θεολόγη, Αποστόλη Δημακόπουλο, Άγγελο Καρακαντά, Γιώργη Κοτρώτσιο και Θόδωρο Τσιτσιπά (αποσπάσματα από την εισήγηση στην εκδήλωση της Οργάνωσης Καρδίτσας του ΚΚΕ(μ-λ) με θέμα «Καρδιτσιώτες πρωτεργάτες του μ-λ κινήματος» που έγινε στο Παυσίλυπο στις 13/11/2014 με αφορμή τα 50 χρόνια από την έκδοση του περιοδικού «Αναγέννηση»)\n«Ήταν από τους οργανωτές της Εθνικής Αντίστασης στο Ρούσσο. Υπηρέτησε στον ΕΛΑΣ και τραυματίστηκε στις 27-11-1943 σε μάχη με τους Γερμανούς με κάταγμα στο βραχίονα. Μαχητής του ΔΣΕ. Πολιτικός πρόσφυγας στη Τασκένδη.» (απόσπασμα από το βιβλίο του Νίκου Β. Μαγόπουλου «Αγωνιστές των Καρδιτσιώτικων Αγράφων και του Κάμπου 1940-1950»)\nΓεννήθηκε το 1918. Ήταν μέλος του ΚΚΕ πριν από τον πόλεμο (στη ΚΟΒ Σέκλιζας). Στη Τασκένδη δούλευε ως οικοδόμος και με τη γυναίκα του Κλεονίκη (κυρά Νίκη) απέκτησαν ένα γιό (Περικλής) και μία κόρη (πέθανε στη Τασκένδη από λευχαιμία). Ενεργό μέλος της μ-λ οργάνωσης των πολιτικών προσφύγων στα Τασκένδη. Για τη δράση του, συλλαμβάνεται το 1962, δικάζεται και καταδικάζεται σε ισόβιο εκτοπισμό στο σοβχόζ «Καζακστάν» που βρίσκονταν στο βόρειο Καζακστάν (Σιβηρία). Στην αναχώρησή του - μαζί με άλλους 56 (;) εξόριστους - είχε συγκεντρωθεί στο σιδ. σταθμό τεράστιο πλήθος για τον αποχαιρετισμό. Μετά από 4 χρόνια εξορία, παραβιάζει τη δικαστική απόφαση, σπάει τον εκτοπισμό και επιστρέφει παράνομα στην Τασκένδη, μαζί με άλλους εξόριστους. Για την ενέργειά του αυτή μπαίνει φυλακή για άλλο ένα χρόνο. Επαναπατρίστηκε το …… και ζούσε στο χωριό του Ρούσσο. Παρέμεινε συνεπής αγωνιστής του μ-λ κινήματος μέχρι το θάνατό του, στις 13-3-1993 (από προφορική μαρτυρία του γιού του Περικλή στις 12/11/2014)\nΣτην κινηματική νηνεμία της περιόδου η σημερινή γενική απεργία ήταν ένα ελαφρό αεράκι. Ικανοποιητική η συμμετοχή του κόσμου και ευπρόσωπες οι απεργιακές συγκεντρώσεις, πολύ κάτω όμως από εκείνες της περιόδου 2011-2012. Αρκετά καλά τα ποσοστά απεργίας στους δασκάλους (45%), πολύ πίσω από τις αναγκαιότητες στους καθηγητές (15%). Σχεδόν καθολική η συμμετοχή στην Εφορία, μηδαμινή στις τράπεζες (με μόνη εξαίρεση την Εθνική) και τον ιδιωτικό τομέα. Δύο, για άλλη μια φορά,\nοι απεργιακές συγκεντρώσεις. Μία που την ευθύνη διοργάνωσης την είχαν ο Σύλλογος Δασκάλων, η ΕΛΜΕ, η Ομοσπονδία Γονέων και η «Βοήθεια στο Σπίτι» και στην οποία συμμετείχαν και διάφορα εργατικά και επαγγελματικά σωματεία (ΠΟΕ-ΟΤΑ, ΔΕΥΑΚ, ΕΛΤΑ, δικηγορικός σύλλογος, ιατρικός σύλλογος, λογιστές κλπ) και μαζί η συνδικαλιστική γραφειοκρατία του Εργατικού Κέντρου και της ΑΔΕΔΥ. Η άλλη, επίσης στη κεντρική πλατεία, στην οποία καλούσαν οι αγρότες (ΕΟΑΣΚ) και το ΠΑΜΕ, ΟΓΕ, ΜΑΣ κλπ Για άλλη μια φορά δεν υπήρξε ανταπόκριση από το ΠΑΜΕ στο κάλεσμα του Συλλόγου Δασκάλων και της ΕΛΜΕ για κοινή πορεία. Μικρή, κάτω\nαπό τα συνηθισμένα, ήταν και η συμμετοχή των αγροτών με αρκετά τρακτέρ (4-5 δεκάδες) που όμως ήταν λιγότερα από προηγούμενα αγροτικά συλλαλητήρια. Η Λαϊκή Αντίσταση-ΑΑΣ συμμετείχε με πανό και μπλοκ στη συγκέντρωση των σωματείων. Με δικό της μπλοκ και η ΑΝΤΑΡΣΥΑ ενώ προκήρυξη μοίρασε το ΚΚΕ(μ-λ). Η Πρωτοβουλία Εργαζομένων, για πρώτη φορά εδώ και χρόνια, δεν είχε παρέμβαση σ’ αυτή την απεργία. Μια εξέλιξη αρνητική που δεν βοηθάει την κοινή δράση και δεν μπορεί να υποκατασταθεί με συνδικαλιστικούς χειρισμούς. Έτσι και αλλιώς φάνηκε ότι γενικές απεργίες σαν τη σημερινή, δηλ. μια στο τόσο, χωρίς συνέχεια και κλιμάκωση, χωρίς προσανατολισμό και στόχο, «τουφεκιά στον αέρα» για να βγουν από την υποχρέωση οι εργατοπατέρες της ΓΣΕΕ-ΑΔΕΔΥ, είναι μια αδύναμη απάντηση στις\nαπαιτήσεις της συγκυρίας αν δεν συνοδεύεται από τις μικρές και μεγάλες μάχες που είναι απαραίτητες σε κάθε εργασιακό χώρο για να αλλάξουν οι αρνητικοί συσχετισμοί, να ανακοπεί η επίθεση και να ανατραπεί η μνημονιακή βαρβαρότητα.\nΕτικέτες εργαζόμενοι, κινητοποιήσεις, Λαϊκή Αντίσταση-ΑΑΣ, ΠΑΜΕ\nσχόλιο του Στέφανου Καπνιά\nΈφεση στην αλληλογραφία φαίνεται ότι έχει ο δήμαρχός μας! Έτσι μετά τις 30.000 κλήσεις που έστειλε στους Καρδιτσιώτες με χαράτσια στάθμευσης, τώρα έχουμε την δημόσια επιστολή του προς τους αγρότες που τους καλεί να μην ανεβάσουν τα τρακτέρ τους στην πλατεία στο αγροτικό συλλαλητήριο της Πέμπτης 27/11 για να μην σπάσουν τα πλακάκια! Τι να πρωτοπείς! Οι αγρότες παλεύουν για την επιβίωσή τους και ο δήμαρχος αγχώνεται για τα… πλακάκια! Οι αγρότες μιλάνε για φτώχεια, για εξαθλίωση, για χαμηλές τιμές, για φοροχαράτσια και φοροληστεία της κυβέρνησης και ο δήμαρχος μιλάει για… πλακάκια! Οι αγρότες αντιστέκονται στην ΚΑΠ και στην αντιαγροτική πολιτική που τους ξεκληρίζει, που φέρνει φτώχεια, δυστυχία και εγκατάλειψη στα χωριά, που οδηγεί στην απόγνωση χιλιάδες αγροτικές οικογένειες και ο δήμαρχος νοιάζεται για τα… πλακάκια! Οι αγρότες παλεύουν για αυτή τη ίδια τους τη ζωή και ο δήμαρχος… το «χαβά» του με τα πλακάκια!\nΟΛΟΙ ΣΤΟ ΣΥΛΛΑΛΗΤΗΡΙΟ ΜΕ ΤΡΑΚΤΕΡ\nΠέμπτη 27/11, 11 πμ, στη Κεντρ.Πλατεία Καρδίτσας\nτης Ενωτικής Ομοσπονδίας\nΑγροτικών Συλλόγων Καρδίτσας (ΕΟΑΣΚ)\nΗ βαρβαρότητα που ζούμε, οι αντιαγροτικές πολιτικές κυβέρνησης και Ε.Ε. μας οδηγούν στη φτώχια, στην εξαθλίωση, στον αφανισμό.\nΚαλλιεργούν κλίμα απογοήτευσης, μοιρολατρίας και ηττοπάθειας. Φοβούνται τους αγώνες, φροντίζουν – και μέσω της τρομοκράτησης – να μην υπάρξει ξεσηκωμός ενάντια στις πολιτικές τους.\nΔεν υπάρχουν περιθώρια για αναμονή, ταλάντευση, ολιγωρία. Ό,τι κατακτήθηκε ήταν αποτέλεσμα σκληρών μαζικών αγώνων και συγκρούσεων με αυτές τις πολιτικές. Δεν μας χάρισε ποτέ κανείς τίποτα, δεν υπάρχουν αυτόκλητοι σωτήρες, ειδικά όταν αυτοί συμφωνούν με την ΚΑΠ της Ε.Ε., αφού η ΚΑΠ υπήρχε και πριν τα μνημόνια και ξεκληρίζει κάθε χρόνο 20.000 μικρομεσαίους αγρότες.\nΓι’ αυτό είτε με μνημόνια είτε χωρίς μνημόνια ο αγώνας μας πρέπει να είναι ενάντια στις πολιτικές κυβέρνησης – Ε.Ε., που μας κλέβουν τον ιδρώτα και μας οδηγούν σε τραγικά αδιέξοδα, εμάς και γενικότερα τις λαϊκές οικογένειες. Θα ήμασταν σε πολύ χειρότερη κατάσταση αν δεν αγωνιζόμασταν όλα αυτά τα χρόνια.\nτου Γιώργου Τσιτσιμπή\nκάλεσμα της ΕΛΜΕ Καρδίτσας προς το ΔΣ της ΟΛΜΕ και τις ΕΛΜΕ της χώρας\nΤΕΛΟΣ ΑΝΑΜΟΝΗΣ-ΠΑΛΗΣ ΞΕΚΙΝΗΜΑ ΝΕΟΙ ΑΓΩΝΕΣ\nΟι πανηγυρισμοί της κυβέρνησης ότι ήρθε η ανάπτυξη και το τέλος της ύφεσης δεν μπορούν να κρύψουν, όχι απλά τη συνέχεια της αντιλαϊκής πολιτικής, αλλά τα νέα κύματα βαρβαρότητας που ετοιμάζονται. Όποια μορφή ή όνομα κι αν δώσουν στη νέα συμφωνία -πρόγραμμα, μνημόνιο- με την ΕΕ και το ΔΝΤ, η πολιτική της ταξικής λεηλασίας, ο κοινωνικός καιάδας των λαϊκών δικαιωμάτων θα συνεχιστεί και θα ενταθεί.\n- Νέο νομοσχέδιο για το ασφαλιστικό. Με την ενοποίηση των Ταμείων και τις λεγόμενες αναλογιστικές μελέτες επιχειρούν να τσακίσουν όλα τα εναπομείναντα δικαιώματα σε Ασφάλιση, Υγεία, Πρόνοια.\n- Νέο μισθολόγιο στο δημόσιο, με εξίσωση του μισθού του δημοσίου με αυτόν στον ιδιωτικό τομέα και σύνδεσή του με την αξιολόγηση.\n- Η Εκπαίδευση και οι εκπαιδευτικοί δεν θα μπορούσαν να «ξεφύγουν» από τη νέα επίθεση, τόσο στα εργασιακά μας δικαιώματα, όσο και στο δημόσιο και δωρεάν χαρακτήρα της παιδείας.\nγια το πανεκπαιδευτικό συλλαλητήριο της 12 Νοέμβρη\nτης Λένας Γκαραγκάνη\nΣυνάδελφε, τώρα που όλα γύρω μας καταρρέουν και μαζί τους καταρρέουν οι αυταπάτες, οι ψευδαισθήσεις, τα καλοσχεδιασμένα άλλοθι και οι δικαιολογίες, είναι ώρα να τα πούμε.\nΝα πούμε την αλήθεια, χωρίς να χρονοτριβούμε, αφού η αλήθεια απεχθάνεται την καθυστέρηση και αναγκάζεται να κραυγάσει μέσα απ’ τη φωνή των παιδιών μας.\nΘα κλείσεις τ’ αυτιά σου; Πάλι;\nΘα καμωθείς τον πολυάσχολο;\nΑλήθεια για πόσο ακόμα νομίζεις πως θα έχεις τη δουλειά σου, για να πολυ-απασχολείσαι; Τη δουλίτσα σου να λέμε καλύτερα, γιατί τέτοια την κατάντησαν και δεν τους έβαλες αρκετά εμπόδια. Άλλωστε είναι κάμποσος καιρός που η εργασία βαφτίστηκε «απασχόληση», έτσι για να φτάσουμε πιο γρήγορα στο να μην αμείβεται. Αφού δεν εργάζεσαι και απλά απασχολείσαι, θέλεις και να αμείβεσαι; Ο υπουργός ενός υπουργείου, που ακόμα λέγεται «υπουργείο Παιδείας» δεν θα μπορούσε να είναι πιο σαφής: θα βρει εθελοντές που θα αμείβονται με μόρια. Δεν χρειάζονται μισθό για να ζήσουν. Θα έχουν τα «πολύτιμα» μόρια.\nμε επιτυχία η εκδήλωση για τους Καρδιτσιώτες πρωτεργάτες του μ-λ κινήματος\nΜε επιτυχία – παρά το «ανεπίκαιρο» του θέματος – πραγματοποιήθηκε το απόγευμα της Πέμπτης 13/11, στο Παυσίλυπο, η εκδήλωση της Οργάνωσης Καρδίτσας του ΚΚΕ(μ-λ) με θέμα «Καρδιτσιώτες πρωτεργάτες του μ-λ κινήματος» που έγινε με αφορμή τα 50 χρόνια από την έκδοση του α’ τεύχους του περιοδικού «Αναγέννηση» (Οκτώβρης του 1964).\nΗ εκδήλωση άνοιξε με την προβολή ενός ολιγόλεπτου video που με μορφή χρονολόγιου θύμιζε συνοπτικά τα βασικά γεγονότα της εποχής.\nΣτη συνέχεια έγινε παρουσίαση της ζωής και της δράσης μερικών από τους Καρδιτσιώτες αγωνιστές, αντάρτες του ΕΛΑΣ και του ΔΣΕ, που στα χρόνια εκείνα έπαιξαν πρωταγωνιστικό ρόλο στη συγκρότηση των μ-λ οργανώσεων, κυρίως στις χώρες της πολιτικής προσφυγιάς, όπως ο Άγγελος Καρακαντάς από τον Μεσενικόλα, ο Γιάννης Θεολόγης από το Ρούσο, ο Θόδωρος Τσιτσιπάς από την Αγία Τριάδα, ο Αποστόλης Δημακόπουλος από τη Μητρόπολη, ο Γιώργος Κοτρώτσιος από τη Δαφνοσπηλιά, ο Νίκος Μαγόπουλος από την Αχλαδιά, ο Πέτρος Μπολτσής από τη Μούχα κ.ά.\nΌπως τονίστηκε από τους ομιλητές, σκοπός δεν είναι η πολιτική «ιδιοποίηση» αυτών των αγωνιστών από το ΚΚΕ(μ-λ), μιας και ο καθένας είχε την δική του πολιτική διαδρομή, αλλά μια εκδήλωση τιμής και μνήμης για τους εκατοντάδες και χιλιάδες κομμουνιστές που στα χρόνια εκείνα, στην πολιτική προσφυγιά αλλά και στις φυλακές και στις εξορίες, αντιστάθηκαν στη πραξικοπηματική επέμβαση στο ΚΚΕ, διαφώνησαν με τη ρεβιζιονιστική-δεξιά στροφή, υπερασπίστηκαν την επαναστατική-κομμουνιστική γραμμή και έπαιξαν πρωτοπόρο ρόλο στη τότε συγκρότηση του μ-λ ρεύματος. Δεν θέλουμε να «κάνουμε» ιστορία, τόνισαν οι ομιλητές, μιας και κάτι τέτοιο δεν είναι έργο δικό μας αλλά των ιστορικών. Αλλά και δεν θέλουμε να υπάρχουν στην ιστορία «λευκές σελίδες» για όσους αγωνιστές στα χρόνια εκείνα διώχτηκαν, διαγράφηκαν, εκτοπίστηκαν, επειδή τόλμησαν να αμφισβητήσουν τη ρεβιζιονιστική γραμμή και το «ένα είναι το κόμμα». Γι αυτό και οι αναφορές στους Καρδιτσιώτες αγωνιστές στηρίχτηκαν σε πρωτότυπες πηγές, σε αφηγήσεις, μαρτυρίες, γραπτά και απομνημονεύματα αυτών των ίδιων όπως περιλαμβάνονται σε βιβλία που οι ίδιοι έγραψαν και τα οποία παρουσιάστηκαν στην εκδήλωση.\nΑκολούθησε πολιτική εισήγηση για το τι σηματοδότησε η έκδοση της «Αναγέννησης», για τα ιδεολογικά και πολιτικά ζητήματα γύρω από τα οποία συγκροτήθηκε τότε το μ-λ ρεύμα, για τις δύο γραμμές που τότε αντιπαρατίθεντο στα πλαίσια όχι μόνο του ελληνικού αλλά και του παγκόσμιου κομμουνιστικού κινήματος, για τα όρια αυτής της προσπάθειας, τις σημερινές αναγκαιότητες κλπ Τέλος ακολούθησε συζήτηση και παρεμβάσεις από τους συμμετέχοντες.\n(*) σε επόμενες αναρτήσεις θα παρουσιάσουμε τα βιογραφικά και τη δράση των αγωνιστών στους οποίους ήταν αφιερωμένη η εκδήλωση.\nερασιτεχνικό βιντεάκι που προβλήθηκε ως εισαγωγή στην εκδήλωση της οργάνωσης Καρδίτσας του ΚΚΕ(μ-λ) που έγινε στο Παυσίλυπο στις 13 Νοέμβρη 2014 με θέμα "Καρδιτσιώτες πρωτεργάτες του μ-λ κινήματος" με αφορμή τα 50 χρόνια από την έκδοση του περιοδικού "Αναγέννηση"\nΑνδρέας Κούμπος, ο Καρδιτσιώτης νεκρός του Πολυτεχνείου\nΤετάρτη 12 Νοέμβρη\n12 το μεσημέρι στη κεντρική πλατεία\nΤο ξέσπασμα των μαθητών σ' όλη τη χώρα και στην περιοχή μας, αποτελεί μια κραυγή αγωνίας της μαθητικής νεολαίας, του ανθού της ελληνικής κοινωνίας για το μέλλον για το οποίο την προετοιμάζουν.\nΈνα μέλλον που οι μαθητές του γυρίζουν την πλάτη, γιατί έχουν αντιληφθεί πια, ένα χρόνο μετά την εφαρμογή του νέου Λυκείου, ότι αποτελούν τα θύματα της τράπεζας θεμάτων, της ανεξάντλητης ύλης και των εξαντλητικών ρυθμών στο σχολείο. Γιατί βλέπουν να λείπουν από τα διπλανά θρανία συμμαθητές τους που δεν «έπαιρναν τα γράμματα» και οδηγήθηκαν στις φτηνές καταρτίσεις, ιδιωτικές ή δημόσιες, αλλά πληρωμένες με τη δουλειά (μαθητεία τη λένε) των ανήλικων παιδιών. Καταρτίσεις δια βίου, σε ένα βίο ανεργίας και φτώχειας, σε ένα βίο χωρίς σταθερή δουλειά και χωρίς δικαιώματα\nΑυτή η κραυγή ανεξάρτητα αν εκφέρεται από τα εφηβικά στόματα συγκροτημένα, αν συνοδεύεται από υπερβολές και νεολαιίστικο εγωισμό, είναι γνήσια και σωστή. Αυτό το δίκιο των μαθητών αποτελεί και ένα προσκλητήριο για μας τους μεγάλους, τους καθηγητές τους, τους γονείς τους. Ένα κάλεσμα αγώνα ενάντια στην έξωση του μαθητικού πληθυσμού από το Λύκειο, για την υπεράσπιση της δημόσιας και δωρεάν παιδείας, για το δικαίωμα στη μόρφωση.\nΗ μαθητική φωνή έρχεται να συναντηθεί με τη δική μας αγωνία για το ρόλο που μας επιφυλάσσεται σ' αυτό το σχολείο. Το ρόλο του διεκπεραιωτή της ύλης, που καθημερινά «τρέχει» να παραδώσει σελίδες από τα βιβλία, το ρόλο του διανομέα και διορθωτή-βαθμολογητή θεμάτων. Και ασφαλώς το ρόλο του σκυφτού και υποταγμένου εκπαιδευτικού που θα αποδεχτεί να αντικατασταθεί το «δημόσια» με ακόμα περισσότερο ιδιωτική, το «δωρεάν» με χορηγίες και πληρωμή από τη τσέπη των γονιών και το«παιδεία» με αμορφωσιά.\nΕνάντια σε αυτό το μέλλον χρειάζεται να ενωθούμε και να αγωνιστούμε. Για τα δίκια μας και τα δίκια των παιδιών μας. Για να διεκδικήσουμε το μέλλον που μας ανήκει .\nΟΛΟΙ ΣΤΟ ΠΑΝΕΚΠΑΙΔΕΥΤΙΚΟ-ΠΑΛΛΑΪΚΟ ΣΥΛΛΑΛΗΤΗΡΙΟ\nΤΕΤΑΡΤΗ, 12 το μεσημέρι ΣΤΗΝ ΚΕΝΤΡΙΚΗ ΠΛΑΤΕΙΑ ΤΗΣ ΚΑΡΔΙΤΣΑΣ\nΗ ΕΛΜΕ ΚΑΡΔΙΤΣΑΣ έχει προκηρύξει\nτις 3 τελευταίες (5η έως7η) ώρες του πρωινού ωραρίου\nΜε αφορμή τα 50 χρόνια\nαπό την έκδοση του περιοδικού\n«Αναγέννηση» (Οκτώβρης του 1964)\nτη Πέμπτη 13 Νοέμβρη,\nώρα 6 μμ,\nγια τους Καρδιτσιώτες αγωνιστές\nπου αντιστάθηκαν στη πραξικοπηματική επέμβαση στο ΚΚΕ,\nδιαφώνησαν με τη ρεβιζιονιστική-δεξιά στροφή,\nυπερασπίστηκαν την επαναστατική-κομμουνιστική γραμμή και\nέπαιξαν πρωτοπόρο ρόλο στη τότε συγκρότηση\nτου μ-λ ρεύματος\nγια τις εκλογές στα υπηρεσιακά συμβούλια στην εκπαίδευση (ΠΥΣΠ-ΔΕ, ΚΥΣΠ-ΔΕ)\nτων Δημήτρη Τσιάρα\nκαι Μαρίας Καπνιά, δασκάλων\n1. Οι δυνάμεις της Αριστεράς που συμμετέχουν στις εκλογές των ΠΥΣΠΕ-ΑΠΥΣΠΕ-ΚΥΣΠΕ (για τη ΔΑΚΕ και τη μεταλλαγμένη ΠΑΣΚ δε τίθεται θέμα αφού αυτοί αποτελούν τα αυτιά, τα μάτια και το μακρύ χέρι των κυβερνήσεων) δηλώνουν ότι αντιτίθενται στη συνδιαχείριση. Όμως προκύπτει το ερώτημα : όταν βάζεις σαν αιρετός την υπογραφή σου π.χ. σε τοποθετήσεις που γίνονται «νόμιμα, δίκαια και με διαφάνεια» –με αναρτημένα τα μόρια του κάθε συναδέλφου – τη στιγμή που αυτά προκύπτουν από αντιεκπαιδευτικούς νόμους για τμήματα των 28-30 μαθητών, με συγχωνεύσεις σχολείων και τμημάτων, με αύξηση ωραρίου, τη στιγμή που ο κλάδος έχει συναδέλφους σε διαθεσιμότητα και άλλα πολλά που όλοι μας ξέρουμε. ΑΝ αυτό δεν είναι ΣΥΝΔΙΑΧΕΙΡΙΣΗ, ΤΙ ΕΙΝΑΙ;\n2. Ένα ακόμη επιχείρημα των «αριστερών» δυνάμεων είναι ότι με τη συμμετοχή τους στα Υπηρεσιακά Συμβούλια επιτυγχάνεται η αποκάλυψη των αποφάσεων των οργάνων αυτών και υποβοηθείται έτσι η δουλειά των σωματείων που θα είναι οι φορείς της πάλης ενάντιά τους. Επειδή υπάρχει εμπειρία πια από αιρετούς που αναφέρονται στην Αριστερά αναρωτιόμαστε αν αυτό πραγματικά συμβαίνει. Και δεν εννοούμε προθέσεις ή ακόμα και προτροπές αιρετών προς συναδέλφους να στραφούν στο σωματείο αλλά την ίδια την ύπαρξη-φύση του θεσμού που εγκλωβίζει την αντίθεση του κάθε δάσκαλου-καθηγητή που «αδικείται», μέσα στα υπηρεσιακά αυτά όργανα με ενστάσεις και κόντρα ενστάσεις, και με συνεχή τηλεφωνική επικοινωνία με τους αιρετούς. Ας αναρωτηθούμε με πόσους εκπαιδευτικούς συνομιλεί για τα ζητήματα αυτά ο αιρετός και με πόσους ο πρόεδρος ή τα μέλη του Δ.Σ των σωματείων. Έτσι διαιωνίζεται η ανάθεση και η ατομική λύση και όχι η συλλογική στάση και η αντιμετώπιση των προβλημάτων μέσα από τα σωματεία. Έτσι συμβάλουμε στην άμβλυνση των αντιδράσεων, βάζοντας εμπόδια στον πραγματικό, σωστό και αποτελεσματικό έλεγχο. Αυτόν που μόνο το συνδικαλιστικό κίνημα, με τα δικά του όργανα (τα πραγματικά αιρετά), με τις δικές του διαδικασίες και τα δικά του μέσα μπορεί να διασφαλίσει.\n3. Το ερώτημα όμως που αποφεύγεται συνειδητά να απαντηθεί από κάθε συνδικαλιστική δύναμη είναι : ΓΙΑΤΙ Η ΚΥΒΕΡΝΗΣΗ ΕΠΙΘΥΜΕΙ ΤΗ ΣΥΜΜΕΤΟΧΗ ΤΩΝ ΕΚΠΑΙΔΕΥΤΙΚΩΝ Σ’ ΑΥΤΗ ΤΗΝ ΔΙΑΔΙΚΑΣΙΑ; Εδώ είναι που όλοι σφυρίζουν αδιάφορα. Και καλά για τις ΔΑΚΕ-ΠΑΣΚ είναι εξηγήσιμο, για τις δυνάμεις όμως που αναφέρονται στο κίνημα και τους αγώνες των εκπαιδευτικών;\nεκδήλωση: Καρδιτσιώτες πρωτεργάτες του μ-λ κινήματ...


Ατοπική Δερματίτιδα - Derma Medical - Ανακάλυψε την δική σου θεραπεία!\nAτοπική δερματίτιδα ή έκζεμα είναι μια χρόνια υποτροπιάζουσα φλεγμονώδης και κνησμώδης δερματική νόσος μπορεί να συνοδεύεται από άσθμα ή αλλεργική ρινίτιδα (Ατοπικό σύνδρομο). Ο κνησμός είναι ένα από τα κύρια συμπτώματα της ασθένειας.\nΗ ατοπική δερματίτιδα πιο συχνά αρχίζει πριν από την ηλικία των 5 ετών και μπορεί να επιμένει ως την εφηβεία και την ενήλικη ζωή. Για μερικούς ανθρώπους, υπάρχουν εξάρσεις σε τακτά χρονικά διαστήματα και στη συνέχεια υποχωρεί για ένα διάστημα, ίσως και για αρκετά χρόνια. Μετά από κάθε έξαρση, ακολουθεί μια φάση ύφεσης. Οι εξάρσεις αυτές συνήθως αρχίζουν με μια απλή κόκκινη πλάκα στην επιδερμίδα που δημιουργεί κνησμό. Το δέρμα γίνεται ξηρό σε ορισμένα σημεία, κατόπιν αρχίζει να βγάζει υγρό και μετά σχηματίζονται φυσαλίδες.\nΣε παιδιά και βρέφη: φυστίκια, σόγια, ψάρια, αυγά, γάλα, και σιτάρι ( τροφικές αλλεργίες που συνυπάρχουν)\nΚρέμες που συμβάλουν στην αποκατάσταση του δέρματος (αναπλαστικές)\nΦάρμακα που ονομάζονται αναστολείς της καλσινευρίνης επηρεάζουν το ανοσοποιητικό σύστημα. Πρόκειται για ασφαλή και αποτελεσματική αγωγή , ιδιαίτερα ως μέτρο συντήρησης.\nΦάρμακα για την καταπολέμηση της λοίμωξης. Μπορεί να χρειαστεί η λήψη αντιβιοτικών, αν έχετε μια βακτηριακή λοίμωξη.\nΑπό του στόματος αντιϊσταμινικά φάρμακα για τον κνησμό.\nΑπό του στόματος ή ενέσιμη χρήση φαρμάκων που ελέγχουν τη φλεγμονή. Για πιο σοβαρές περιπτώσεις, ο γιατρός σας μπορεί να συνταγογραφήσει κορτικοστεροειδή από το στόμα ή σε ενέσιμη μορφή.


Κορόνες Σουηδίας σε Λίρες Στερλίνες Βρετανίας - γράφημα 30 ημερών - Συναλλαγματικές Ισοτιμίες\nΛίρες Στερλίνες Βρετανίας (GBP) ανά Κορόνα Σουηδίας (SEK)\nΠαρακάτω βλέπετε σε γράφημα τις ιστορικές συναλλαγματικές ισοτιμίες ανάμεσα στο νόμισμα Λίρα Στερλίνα Βρετανίας (GBP) και το νόμισμα Κορόνα Σουηδίας (SEK) στο διάστημα μεταξύ 1/2/2021 και 3/3/2021\nΔείτε 30 μέρες από το ιστορικό συναλλαγματικών ισοτιμιών για το νόμισμα Λίρα Στερλίνα Βρετανίας έναντι στο νόμισμα Κορόνα Σουηδίας.\nΔείτε 90 μέρες από το ιστορικό συναλλαγματικών ισοτιμιών για το νόμισμα Λίρα Στερλίνα Βρετανίας έναντι στο νόμισμα Κορόνα Σουηδίας.\nΔείτε 180 μέρες από το ιστορικό συναλλαγματικών ισοτιμιών για το νόμισμα Λίρα Στερλίνα Βρετανίας έναντι στο νόμισμα Κορόνα Σουηδίας.\nΔείτε το μέσο μηνιαίο ιστορικό συναλλαγματικής ισοτιμίας για το Λίρα Στερλίνα Βρετανίας έναντι στο Κορόνα Σουηδίας.\nΤο γράφημα τώρα εμφανίζει τις ιστορικές συναλλαγματικές ισοτιμίες για το νόμισμα Λίρα Στερλίνα Βρετανίας για κάθε 1 Κορόνα Σουηδίας. Αντιστρέψτε το γράφημα για να δείτε το νόμισμα Κορόνα Σουηδίας για κάθε 1 Λίρα Στερλίνα Βρετανίας.\nΔείτε τις ιστορικές συναλλαγματικές ισοτιμίες για το νόμισμα Λίρα Στερλίνα Βρετανίας έναντι στο νόμισμα Κορόνα Σουηδίας σε μορφή πίνακα.\nελάχιστο = 0,08509 (26 Φεβρουαρίου) μέσος όρος = 0,08632 μέγιστο = 0,08714 (3 Φεβρουαρίου)\nΤο παραπάνω γράφημα παρουσιάζει τις ιστορικές συναλλαγματικές ισοτιμίες ανάμεσα στο νόμισμα Λίρα Στερλίνα Βρετανίας και το Κορόνα Σουηδίας. Αν θέλετε σε γράφημα τις ιστορικές συναλλαγματικές ισοτιμίες ανάμεσα στο νόμισμα Κορόνα Σουηδίας και ένα άλλο νόμισμα, παρακαλώ επιλέξτε το νόμισμα από την παρακάτω λίστα:


Goal Bar (Κοκκάρι, Ελλάδα) - Κριτικές - TripAdvisor\nGoal Bar: Εστιατόρια στην περιοχή\nΔραστηριότητες κοντά σε: Goal Bar\nGoal Bar, Κοκκάρι - Κριτικές\nΝο 7 από 9 δραστηριότητες - Κοκκάρι\nΠαραλία Κοκκαρίου, Κοκκάρι 831 00, Ελλάδα\nEric Jan B\nΦόρμουλα 1 στη γραμμή γκολ, αρχή της τουριστικής περιόδου\nΝαι, είμαι ένας ολλανδός ανεμιστήρας F για περισσότερα από 25 χρόνια, αλλά κατά τη διάρκεια των διακοπών το παίρνω όπως έρχεται. Κατά τη διάρκεια των διακοπών μας στο Σάμο στα τέλη Απριλίου δεν είχα μεγάλη προσδοκία, αλλά το δοκιμάσαμε. Αρχικά κάναμε μια ωραία βόλτα στα...βουνά και κατέληξε στο μπαρ του Γκολ στο Κοκκάρι. "Από τα μαθήματα είχαν F 1 με Olav Mol! ..." Wauw, εντυπωσιασμένος! Είχαμε ένα ωραίο απόγευμα με καλό φαγητό και το Verstappen στο 5ο (δρόμος Bottas 1 για 1 δρόμο) Ευχαριστώ για τη φιλοξενία! Με την ευκαιρία, το μπαρ του Γκολ βρίσκεται στο λιμάνι!Περισσότερα\nΤο best bar για fotball!\nΟ ιδιοκτήτης και το προσωπικό - είναι τόσο φανταστική σε αυτό το μπαρ! Έχουμε πάει εκεί αρκετές φορές κατά τη διάρκεια της εβδομάδας της Σάμου τώρα εξετάζουμε EM. Μπορούν πάντα να πάρετε μια καρέκλα, έφτιαξαν για εσάς. Αν θέλετε fotball μην χάσετε αυτό το μπαρ!...👍Περισσότερα\nΧαλαρωτικό, ωραία μουσική και φυσικά ποδόσφαιρο ...\nΠολύ ωραίο μέρος για να μείνετε κατά την ημέρα ή τη νύχτα, πρωινό καφέ ή ένα ποτό. Πολύ φιλικό προσωπικό και πάντα σε μια συζήτηση ή να γελάσουμε και αισθάνεται σαν μια μεγάλη οικογένεια!!!!!!!!\nΥπέροχο μέρος για να παρακολουθήσετε αθλητικές δραστηριότητες κατά τη διάρκεια της ημέρας και το βράδυ με ένα ποτό και σνακ σερβίρονται με υπέροχο προσωπικό και οι ιδιοκτήτες και ο Ανδρέας Eva\nΔείτε και τα 116 κοντινά ξενοδοχείαΔείτε και τα 389 κοντινά εστιατόριαΔείτε και τα 117 κοντινά αξιοθέατα\nΛάβετε γρήγορα απαντήσεις από το προσωπικό του Goal Bar και από προηγούμενους επισκέπτες.


Ο Πιθαρούλης η 15 μεταγραφή του ΟΦΗ - Αθλητισμός - Νέα Κρήτη\nΤώρα διαβάζετε: Ο Πιθαρούλης η 15 μεταγραφή του ΟΦΗ\nΑνανέωση 24/07/2015, 15:25\nΟ Πιθαρούλης η 15 μεταγραφή του ΟΦΗ\nΣτην 15η μεταγραφή του προχώρησε σήμερα ο ΟΦΗ καθώς απέκτησε και τον 25χρονο μέσο Γιώργο Πιθαρούλη. Πρόκειται για μια ακόμη μεταγραφή κρητικού ποδοσφαιριστή, ο οποίος θα ενισχύσει τον ΟΦΗ στην Γ Εθνική.\nΟ Πιθαρούλης επιστρέφει μετά από 6 χρόνια και πάλι στον ΟΦΗ, καθώς είχε αγωνιστεί στην κρητική ομάδα σε νεαρή ηλικία (2007-2009). Να σημειωθεί ότι ο 25χρονος μέσος αγωνίστηκε εκτός από τον ΟΦΗ στην Σούπερ Λίγκ και στον Πανθρακικό (2009-11), ενώ έχει αγωνιστεί και στην Β' Ολλανδίας με την Χέλμοντ (2011). Ο Πιθαρούλης βρέθηκε την Πέμπτη στα γραφεία του ΟΦΗ στο Γεντί Κουλέ, υπέγραψε το συμφωνητικό του και θα βρίσκεται κανονικά τη Δευτέρα (27/7) στην πρώτη της ομάδας στο Βαρδινογιάννειο αθλητικό κέντρο.\n«Να ξαναπαίξω με τον ΟΦΗ στην Σούπερ Λίγκ»\nΟ Γιώργος Πιθαρούλης ανέφερε για την επιστροφή του στον ΟΦΗ ότι «είμαι χαρούμενος που επιστρέφω στην ομάδα που με ανέδειξε επαγγελματικά στο ποδόσφαιρο. Ο ΟΦΗ είναι τεράστια ομάδα και το ξέρω πολύ καλά αυτό.\nΠρέπει να επιστρέψει γρήγορα στην Σούπερ Λίγκ γιατί εκεί ανήκει. Αυτός είναι ο στόχος της ομάδας και ο προσωπικός μου. Να ξαναπαίξω με τον ΟΦΗ στην Σούπερ Λίγκ».\nΠρέπει να γνωρίζετε για τον Γιώργο Πιθαρούλη\nΟ Γιώργος Πιθαρούλης γεννήθηκε στις 4-6-1990 στον Αγιο Νικόλαο Κρήτης. Η θέση του είναι αμυντικός μέσος και κεντρικός αμυντικός.\nΕπαιξε ποδόσφαιρο στον ΑΟΑΝ και την Κριτσά. Αργότερα στον ΟΦΗ (Σούπερ Λίγκ). Ακολούθησε η Χερσόνησος (Γ' Εθνική), ο Πανθρακικός (Σούπερ Λίγκ), η Παναχαική (Γ' Εθνική), η Χέλμουντ (Β' Ολλανδίας), ο ΑΟΧανιά (Γ' και Β' Εθνική) και η Επισκοπή (Β' Εθνική).\nΟι 15 μεταγραφές που έχουν γίνει\nΟι 15 παίκτες που έχει αποκτήσει μέχρι σήμερα ο ΟΦΗ είναι οι: Περογαμβράκης (επιθετικός), Φαμπίνιο (μέσος), Φραγκουλάκης (μέσος), Μπολάκης (αμυντικός), Δαμιανάκης (αμυντικός),Φαζός (αμυντικός),Κοιλιάρας (αμυντικός), Ραπτάκης (αμυντικός), Τζέκος (επιθετικός), Βλάχος (τερματοφύλακας), Μαρτσάκης (επιθετικός), Γκούμας (μέσος), Παπατζίκος (κεντρικός αμυντικός), Νικολόπουλος (επιθετικός), Πιθαρούλης (κεντρικός αμυντικός και μέσος).


Κορωνοϊός: 41.000 οι θάνατοι παγκοσμίως, πέραν των 825.000 τα κρούσματα\nΠΟΛΙΤΗΣ NEWS, 01/04/2020 (τελευταία ενημέρωση 9:27)\nΣτις 40.949 ανήλθε ο αριθμός των νεκρών από την πανδημία διεθνώς. Εώς και τις δέκα χθες βράδυ ώρα Κύπρου είχαν αναφερθεί περισσότερα από 823.720 κρούσματα σε 185 χώρες σε όλον τον κόσμο. Τα τρία τέταρτα τωνν θανάτων είναι στην Ευρώπη.\nΟρισμένοι Κουβανοί και ξένοι μόνιμοι κάτοικοι συνέχισαν να επιστρέφουν, χάρη στις εναπομείνασες – μειούμενες με ταχείς ρυθμούς – εμπορικές πτήσεις, ωστόσο τους ζητήθηκε να παραμείνουν δύο εβδομάδες σε απομόνωση σε κρατικά κέντρα. Τα νέα μέτρα που ανακοινώθηκαν χθες μοιάζουν να κλείνουν κι αυτή την πόρτα. ”\nΔημοσιοποιούνται τα ασυμπτωματικά κρούσματα στην Κίνα\nΟι υγειονομικές αρχές της Κίνας άρχισαν από σήμερα να δημοσιοποιούν δεδομένα για τα ασυμπτωματικά κρούσματα μόλυνσης στο πλαίσιο της προσπάθειάς τους να καθησυχάσουν την κοινή γνώμη, που φοβάται ότι η επιδημία θα αρχίσει να εξαπλώνεται ξανά, από ανθρώπους που δεν γνωρίζουν καν πως είναι φορείς.\nΜέχρι σήμερα, ο αριθμός των γνωστών ασυμπτωματικών φορέων παρέμενε απόρρητος, δεν συμπεριλαμβανόταν στα επίσημα δεδομένα που δημοσιοποιεί η Εθνική Επιτροπή Υγείας.\nΣύμφωνα με την εφημερίδα South China Morning Post, που επικαλείται αδημοσίευτα κυβερνητικά έγγραφα, ο αριθμός τους ξεπερνά τους 40.000 ανθρώπους. Στο πλαίσιο της προσπάθειας να καθησυχάσει τους πολίτες όσον αφορά τα ασυμπτωματικά και ως τώρα αδήλωτα κρούσματα, η κυβέρνηση του προέδρου Σι Τζινπίνγκ διέταξε τις υγειονομικές αρχές να τα εντοπίζουν και να δημοσιοποιούν δεδομένα γι` αυτά.\nΟι υγειονομικές αρχές της επαρχίας Λιαονίνγκ έγιναν οι πρώτες που συμμορφώθηκαν προς τη νέα εντολή σήμερα, γνωστοποιώντας πως εντόπισαν 52 περιπτώσεις φορέων του SARS-CoV-2 οι οποίοι δεν έχουν εκδηλώσει απολύτως κανένα σύμπτωμα ως τα μεσάνυχτα χθες. Η επαρχία Χουνάν ενημέρωσε ότι έχει εντοπίσει τέσσερις τέτοιες περιπτώσεις, όλες τους “εισαγόμενες”, κατά την ορολογία των κινεζικών αρχών όταν αναφέρονται σε ανθρώπους που επιστρέφουν στην Κίνα από το εξωτερικό, στην πλειονότητά τους Κινέζους φοιτητές.\nΑυστηρότερα μέτρα στην Ιαπωνία\nΗ Ιαπωνία συνεχίζει να βρίσκεται στα πρόθυρα της κήρυξης κατάστασης έκτακτης ανάγκης και της λήψης αυστηρότερων μέτρων καθώς η εξάπλωση της πανδημίας συνεχίζεται στη χώρα, τόνισε ο κυβερνητικός εκπρόσωπος Γιοσιχίντε Σούγκα.\nΤο να ελεγχθεί η εξάπλωση παραμένει η κορυφαία προτεραιότητα της κυβέρνησης, που είναι έτοιμη να πράξει “ό,τι χρειάζεται” για να ελαχιστοποιήσει τον αντίκτυπο στην οικονομία, πρόσθεσε ο Σούγκα, καθώς έρευνα κατέγραψε πως το κλίμα στις τάξεις των επικεφαλής των ιαπωνικών βιομηχανιών επιδεινώνεται θεαματικά εξαιτίας της πανδημίας.\nΟ Νισιμούρα πρόσθεσε ακόμη ότι αργότερα σήμερα θα γίνει ευρεία σύσκεψη με τη συμμετοχή στελεχών της κυβέρνησης του πρωθυπουργού Σίνζο Αμπε και ειδικών για να εξεταστεί η επιδημιολογική κατάσταση.\nΠράσινο φως για συλλογή προσωπικών δεδομένων στο Ισραήλ\n“Στο τέλος μαραθώνιων συζητήσεων (…) η προσωρινή επιτροπή της Κνεσέτ (το κοινοβούλιο) για τα θέματα που αφορούν την Σιν Μπετ ενέκρινε την απόφαση της κυβέρνησης να εξουσιοδοτήσει την Σιν Μπετ να βοηθήσει στις προσπάθειες για τον περιορισμό της εξάπλωσης για έναν μήνα (έως τις 30 Απριλίου 2020)”, ανακοίνωσε η επιτροπή Εξωτερικών Υποθέσεων κα Αμυνας της Κνεσέτ.\nViral οι κατσίκες που «κατέλαβαν» πόλη ‑ φάντασμα της ΟυαλίαςΗ Εύη Ιωαννίδου σε μια από τις πιο σέξι φωτογραφίσεις της


Η ΠΕΚΑΜ τίμησε τρεις Μακρονησιώτες εικαστικούς\n«Οι περισσότεροι από τους εικαστικούς καλλιτέχνες που στρατεύτηκαν στον πόλεμο κατά των Ιταλών» - τόνισε η Εύα Μελά - «συνέχισαν τον αγώνα στην Κατοχή και εμπνεύστηκαν έργα βιωματικά από την Κατοχή, για την Αντίσταση, που τα ολοκλήρωσαν μετά την απελευθέρωση. Η μεγάλη πλειοψηφία των Ελλήνων καλλιτεχνών με τον έναν ή τον άλλο τρόπο εντάχθηκε στην Αντίσταση. Μια τεράστια δραστηριότητα αναπτύχθηκε απ' τους καλλιτέχνες. Τα σωματεία των καλλιτεχνών αγωνίσθηκαν για την επιβίωση των καλλιτεχνών και του λαού. Οι καλλιτέχνες κατέβηκαν μαζί με το λαό στις μεγάλες διαδηλώσεις και συγκρούστηκαν στους δρόμους με τα στρατεύματα Κατοχής και με τους συνεργάτες τους. Ιδιαίτερα οι σπουδαστές της Σχολής Καλών Τεχνών, με τον ενθουσιασμό και την αυτοθυσία τους, έγραψαν μερικές από τις πιο λαμπρές σελίδες της Αντίστασης. Το Σεπτέμβριο του 1941, με την ίδρυση του ΕΑΜ, ιδρύεται και το ΕΑΜ Καλλιτεχνών, με πυρήνα μέλη της Στέγης Γραμμάτων και Τεχνών που έπαιρναν συσσίτιο σε αίθουσα του Εθνικού Αρχαιολογικού Μουσείου. Eνα χρόνο αργότερα, το Νοέμβριο του 1942, η Ηλέκτρα Αποστόλου συσπείρωσε στο ξύλινο καφενείο του Ζαππείου μεγάλη ομάδα χαρακτών, μελών του ΕΑΜ Καλλιτεχνών, ως καλλιτεχνικό συνεργείο για τις ανάγκες της προπαγάνδας: Τις προκηρύξεις, τις αφίσες και τα συνθήματα, όλα χαρακτικά σε ξύλο και λινόλαιουμ. Το Νοέμβριο του 1942 μπήκαν τα θεμέλια για την πρώτη ξεχωριστή αντιστασιακή οργάνωση των καλλιτεχνών».\n«Θυμάμαι την Κατερίνα τα τελευταία χρόνια της ζωής της, την γνώρισα το 1976» - είπε η Εύα Μέλα. «Τη θυμάμαι πάντα με μια γλύκα... Ηταν πάντα περιποιημένη. Ερχόταν στα κομματικά γραφεία (ήταν πάντα μέλος του ΚΚΕ) για τις συνεδριάσεις - όπως άλλωστε και οι άλλες αγωνίστριες της Εθνικής Αντίστασης - με τα μαλλιά πάντα καλοχτενισμένα, με το ταγέρ, λουλούδια στο πέτο, με την καρφίτσα της και τα σκουλαρίκια της, σαν να πήγαινε σε γιορτή. Εμείς αντίθετα, οι περισσότεροι, κατευθείαν από το εργαστήριο, κακοντυμένοι, με τα ρούχα της δουλειάς. Μας μάλωνε που τα παπούτσια μας δεν ήταν καθαρά, αλλά είχαν γύψους, χρώματα και σκόνες. Λίγο νερό δεν έχετε; μας έλεγε. Κρατούσε στις συνεδριάσεις ένα κερί για να διώχνει τον καπνό των τσιγάρων που την ενοχλούσε, γιατί ποτέ δεν ήθελε να περιορίσει τους περισσότερους που ήταν καπνιστές και να ζητήσει να μην καπνίζουν στις συνεδριάσεις... Τη θυμάμαι πάλι κοντά στο τέλος της ζωής της να προσπαθεί να μάθει ιταλικά κάνοντας ιδιαίτερα, ώστε η ίδια να μεταφράζει τα ποιήματα του πατέρα της που ήταν γραμμένα στα ιταλικά. Η Κατερίνα ήταν άνθρωπος με δημιουργικότητα ως το τέλος, με τη χαρά και την αγάπη για τη ζωή».\n«Η Κατερίνα ήταν μια από τις λιγοστές μαθήτριες του Γιώργου Μπουζιάνη» μας θύμισε η Εύα Μελά «και η δουλειά της φέρνει το βάρος της διδασκαλίας του μεγάλου αυτού ζωγράφου. Την αγάπη της για το δάσκαλό της την έκανε βιβλίο που το εξέδωσε το 1985 με δική της δαπάνη, το βιβλίο "Μαθητεύοντας κοντά στον Μπουζιάνη" όπου περιγράφει και διασώζει έτσι τον τρόπο διδασκαλίας του μεγάλου αυτού εξπρεσιονιστή. Η Κατερίνα απαθανάτισε με τα έργα της στο κολαστήριο της Χίου, του Τρίκερι, της Μακρονήσου, τις συγκρατούμενές της. Τις γυναικείες μορφές, τις γυναίκες που μαρτύρησαν για την ελευθερία, την ανεξαρτησία, για μια άλλη Ελλάδα τη σοσιαλιστική. Διακόσια σκίτσα γυναικών αγωνιστριών στα ξερονήσια σχεδίασε η Κατερίνα και εξέδωσε μόνη της το 1975 ένα λεύκωμα-μνημείο: Το λεύκωμα "Γυναίκες από όλη την Ελλάδα", το οποίο χαρακτηρίστηκε μεγαλειώδες ιστορικό ντοκουμέντο. Θα πρέπει να πούμε ότι αυτό το σημαντικότατο λεύκωμα-ντοκουμέντο η Κατερίνα το εξέδωσε "με το αίμα της καρδιάς της", με προπώληση του λευκώματος πριν από την έκδοσή του, προκειμένου να συγκεντρώσει τα χρήματα ώστε να εκδώσει μόνη της την πολυτελή και πολύ σημαντική αυτή έκδοση. Ετσι βλέπουμε τα σκίτσα της Κατερίνας να παριστάνουν επώνυμες και ανώνυμες αγωνίστριες από κάθε γωνιά της Ελλάδας. Μια Τέχνη που υπηρετεί την ανθρωπιά, που υπηρετεί τη ζωή. Η Κατερίνα με το μολύβι της τίμησε ανταρτομάνες, αναλφάβητες αγρότισσες, μωρομάνες, εργάτριες, αγωνίστριες του Πνεύματος. Και όλα αυτά με ένα φτηνό μολυβάκι που έγραψε όλο το βάρος και το μεγαλείο που έφερε πάνω της η αγωνιζόμενη γυναίκα, η γυναίκα του λαού».\nΟπως λέει η ίδια η Κατερίνα Χαριάτη - Σισμάνη, στον πρόλογο του λευκώματος: «Το λεύκωμα παρουσιάζει την εξόριστη όπως ακριβώς ήταν. Αγέρωχη, χαρούμενη, ζωντανή και αδάμαστη... Η ομαδική ζωή τις βοηθάει να νικήσουν τις μικροαδυναμίες τους, το τραγούδι δεν λείπει από τα χείλη τους και οι πολιτιστικές εκδηλώσεις που ετοιμάζουν καθημερινά δεν τις αφήνουν να μελαγχολήσουν... μπορεί να μην είχαμε δικαίωμα να απλώσουμε τα ρούχα μας για να ξεμουχλιάσουν, αλλά είχαμε όλη τη διάθεση και τον καιρό να μελετήσουμε τον "Προμηθέα Δεσμώτη" και να αποστηθίσουμε τους ρόλους μας. Πώς να ζωγραφίζω όμως σκηνές απόγνωσης; Παίρνανε τις γυναίκες μας για στρατοδικείο... Με τι καρδιά να γίνω θεατής; Να ξεχωρίσω από τις άλλες για να ζωγραφίσω;... Ημουν ένα με αυτές όλες. Μια αξεχώριστη μονάδα. Η ψυχή μου εκείνη τη στιγμή είχε ξεχάσει την Τέχνη. Ζούσε την πραγματικότητα τη φοβερή. Και περιμέναμε εκτελέσεις. Και γίνανε».


Πρόσκληση σε συνεδρίαση Δ.Σ. στις 28-11-2012 - Δήμος Πέλλας\nΠρόσκληση σε συνεδρίαση Δ.Σ. στις 28-11-2012\nΔωρεάν παραχώρηση κειμηλίων στο Δήμο Πέλλας από συγγενείς της οικογένειας του Ταγματάρχου Γεωργούλη.\nΈγκριση της αριθμ. 38/2012 απόφασης του Διοικητικού Συμβουλίου του ΚΕ.Κ.Α.Π.Π.Α Δήμου Πέλλας που αφορά την τροποποίηση της συστατικής του πράξης.\nΈγκριση της αριθμ. 49/2012 απόφασης του Διοικητικού Συμβουλίου του ΚΕ.Κ.Α.Π.Π.Α Δήμου Πέλλας που αφορά τον απολογισμό του για το οικονομικό έτος 2011.\nΈγκριση της αριθμ. 70/2012 απόφαση του Διοικητικού Συμβουλίου της ΔΗΚΕΠΑ Πέλλας που αφορά την μεταβίβαση κατά πλήρη κυριότητα στο Δήμο Πέλλας δύο φορτηγών ΙΧ αυτοκινήτων της.\nΣύναψη προγραμματικής σύμβασης μεταξύ του Δήμου Πέλλας και το ΤΕΙ Δυτικής Μακεδονίας για την παραγωγή Βιοκαύσιμου – Βιοντίζελ από τα συλλεγόμενα τηγανέλαια του Δήμου Πέλλας.\nΓνωμοδότηση επί των προτάσεων για μεταβολές σχολικών μονάδων Πρωτοβάθμιας και Δευτεροβάθμιας Εκπαίδευσης Δήμου Πέλλας.\nΠαραίτηση – Αντικατάσταση τακτικού μέλους του Διοικητικού Συμβουλίου του Ν.Π.Δ.Δ με τίτλο: Σχολική Επιτροπή Δευτεροβάθμιας Εκπαίδευσης Δήμου Πέλλας.\nΟρισμός ορκωτού ελεγκτή για τον έλεγχο των οικονομικών καταστάσεων ( Ισολογισμός και αποτελέσματα χρήσης 2012) του Δήμου Πέλλας.\nΕισήγηση Οικονομικής Επιτροπής για την παραχώρηση χώρου στην πλατεία του Πολύκεντρου και στον πεζόδρομο της οδού Ελευθερίου Βενιζέλου – Παύλου Μελά για την εγκατάσταση παιχνιδιών για τις Χριστουγεννιάτικες εκδηλώσεις του Δήμου Πέλλας.\nΕκμισθώσεις αγροτεμαχίων σε διάφορες περιοχές του Δήμου Πέλλας , συγκεκριμένα: α) Δημοτική Κοινότητα Γιαννιτσών , β) Τοπική Κοινότητα Αραβησσού, γ) Τοπική Κοινότητα Αγίου Λουκά, δ) Τοπική Κοινότητα Ακρολίμνης , ε) Τοπική Κοινότητα Εσωβάλτων , στ) Τοπική Κοινότητα Παλαιφύτου , ζ) Τοπική Κοινότητα Αχλαδοχωρίου η) Τοπική Κοινότητα Μελισσίου, θ) Τοπική Κοινότητα Αθύρων , ι) Τοπική Κοινότητα Δροσερού, ια) Τοπική Κοινότητα Αξού, ιβ) Τοπική Κοινότητα Παλαιού Μυλοτόπου.\nΈγκριση προώθησης της μελέτης του Γενικού Πολεοδομικού Σχεδίου Δημοτικής Ενότητας Κύρρου.\nΈγκριση ή μη πρωτοκόλλου οριστικής παραλαβής του έργου: Οριοθέτηση δρόμου Πέλλας – Νέας Πέλλας του πρώην Δήμου Πέλλας, Α.Μ. 35/2010.\nΈγκριση ή μη πρωτοκόλλου οριστικής παραλαβής του έργου: Κατασκευή τοιχείων αντιστήριξης στο Τ.Δ. Αμπελιών , Α.Μ 19/2010.\nΈγκριση ή μη πρωτοκόλλου προσωρινής – οριστικής παραλαβής το έργου: Κρασπεδώσεις Παλαιού Μυλοτόπου , Α.Μ. 61/2010.\nΈγκριση ή μη του 1ου ΑΠΕ του έργου: Ανακατασκευή πεζοδρόμου καθέτως στην οδό Χατζηθεοδώρου, Α.Μ. 42/2010.\nΈγκριση ή μη του 1ου ΑΠΕ του έργου: Κατασκευή τάφων στο Ο.Τ 6 στα κοιμητήρια Αγίας Παρασκευής, Α.Μ. 15/2012.\nΈγκριση ή μη του 1ου ΑΠΕ του έργου: Κατασκευή κρασπεδορείθρων Τ.Δ. Γιαννιτσών Α.Μ. 26/2010.\nΈγκριση ή μ η του 2ου ΑΠΕ του έργου: Αποκατάσταση φθαρμένων οδοστρωμάτων Δ.Ε Κύρρου , Α.Μ. 8/2011.\nΈγκριση ή μη παράτασης της προγραμματικής σύμβασης με το Πανεπιστήμιο Θεσσαλίας για την διερεύνηση της αναγκαιότητας της αναμόρφωσης της λειτουργικότητας της oδικής ασφάλειας ισόπεδων κυκλοφοριακών κόμβων εντός των διοικητικών ορίων του Δήμου Πέλλας\nΈγκριση ή μη παράτασης περαίωσης εργασιών εκτέλεσης του έργου: Ολοκληρωμένη παρέμβαση οδών – πεζοδρομίων – χώρων πρασίνου περιοχής παλαιών Σφαγείων έως Δημαρχείο Γιαννιτσών.\nΑποδοχή ή μη ιδιωτικών συμφωνητικών – χρησιδανείων που αφορούν στην παραχώρηση τμήματος 30 τ.μ. αγροτεμαχίων από ιδιώτες στο Δήμο Πέλλας.\nΥποβολή έκθεσης – κατάστασης υλοποίησης πρ/σμού Γ΄ τριμήνου οικονομικού έτους 2012 του Δήμου Πέλλας.\nΑναμορφώσεις πρ/σμού οικονομικού έτους 2012.\nΨήφιση δαπανών για εκδηλώσεις Χριστουγέννων και Πρωτοχρονιάς\nΈγκριση γενομένης μετάβασης του κ. Δημάρχου και δύο Δημοτικών Συμβούλων στην Κωνσταντινούπολη και ψήφιση δαπανών μετακίνησής των.\nΨήφιση πιστώσεων για επέκταση δικτύου φωτισμού διάφορες περιοχές του Δήμου Πέλλας.\nΕισηγητής από το 11ου μέχρι και το 21ου θέμα η Τ.Υ του Δήμου.\nΕισηγητής από το 22ου μέχρι και το 27ου θέμα ο αντιδήμαρχος Οικονομικών κ. Κωβαίος Κων/νος.


ΣτΕ : Αντισυνταγματική η στέρηση της σύνταξης στους υπαλλήλους της ΔΕΗ που έχουν καταδικαστεί - www.thesprotia24.gr\nΑρχική ΕΛΛΑΔΑ ΣτΕ : Αντισυνταγματική η στέρηση της σύνταξης στους υπαλλήλους της ΔΕΗ που...\nΣτΕ : Αντισυνταγματική η στέρηση της σύνταξης στους υπαλλήλους της ΔΕΗ που έχουν καταδικαστεί\nΕκτός Συνταγματικού πλαισίου κινείται σύμφωνα με την Ολομέλεια του Συμβουλίου της Επικρατείας η διάταξη νόμου του 1966 σύμφωνα με τα οποία στερούνται τα συνταξιοδοτικά δικαιώματα στους εργαζόμενους τη ΔΕΗ σε περίπτωση ποινικής καταδίκης τους.\nΕιδικότερα, η Ολομέλεια του Ανωτάτου Ακυρωτικού Δικαστηρίου (απόφαση υπ´ αριθμο 996/2022, πρόεδρος η Μαίρη Σάρπ, εισηγήτρια η σύμβουλος Επικρατείας Κωνσταντίνα Κονιδιτσιώτου) έκρινε ότι η θεσπισθείσα με τη διάταξη της παραγράφου 4 του άρθρου 13 του νόμου 4491/1966 στέρηση συνταξιοδοτικού δικαιώματος εργαζομένου στη Δ.Ε.Η. σε περίπτωση ποινικής καταδίκης του για ορισμένα αδικήματα αντίκειται στις διατάξεις του Συντάγματος σχετικά με την προστασία του δικαιώματος κοινωνικής ασφάλισης και την αρχή της αναλογικότητας.\nΜε την απόφαση του ΣτΕ κρίθηκε επιπλέον ότι η επίμαχη ρύθμιση αντίκειται στις διατάξεις των άρθρων 22 παρ. 5 και 25 παρ. 1 του Συντάγματος.\nΑκόμη, επισημαίνουν οι σύμβουλοι Επικρατείας ότι κατά την έννοια της διάταξης του άρθρου 22 παρ. 5 του Συντάγματος, ερμηνευομένου εν όψει και της αρχής της ισότητας, δεν δύναται, κατ’ αρχήν, η ποινική καταδίκη εργαζόμενου της Δ.Ε.Η. να αποτελέσει πρόσφορο κριτήριο για τη στέρηση ή τον περιορισμό δικαιώματος κοινωνικής ασφάλισης, δυνάμενο να δικαιολογήσει τη διαφορετική μεταχείριση αυτού ως προς τη χορήγηση συνταξιοδοτικών παροχών.\nTo άρθρο ΣτΕ : Αντισυνταγματική η στέρηση της σύνταξης στους υπαλλήλους της ΔΕΗ που έχουν καταδικαστεί δημοσιεύτηκε στο NewsIT .\nΠροηγούμενο άρθροΤζορτζ Τσούνης: Παρέλαβε το Twitter της πρεσβείας των ΗΠΑ – Η τελευταία ανάρτηση του Πάιατ


Καταλά: «Δεν το αντιλαμβάνομαι αυτό που λέτε για πίεση» (βίντεο) - Larnakaonline.com.cy\nHome ΑΘΛΗΤΙΚΑ ΑΕΚ Καταλά: «Δεν το αντιλαμβάνομαι αυτό που λέτε για πίεση» (βίντεο)\nΟ Νταβίντ Καταλά μίλησε σε διάσκεψη Τύπου ενόψει του αγώνα με την ΑΕΛ, που θα γίνει αύριο στο Τσίρειο…\nΑρχικά ανέφερε… “Mεγάλη πρόκληση. Θα είναι δύσκολο. Η ΑΕΛ είναι μια από τις ομάδες που παίζουν καλό ποδόσφαιρο. Πρέπει να δείξουμε τον καλύτερο μας εαυτό. Η ομάδα πρέπει να είναι έτοιμη και συγκεντρωμένη”.\nΤι έχει ξεχωρίσει από την ΑΕΛ και ποια τα νέα της ομάδας… “Η ΑΕΛ είναι από τις ομάδες που παίζουν πάρα πολύ καλά με την μπάλα στην κατοχή. Μπορεί να κτίσει παιχνίδι από πίσω. Είναι μια ωραία ομάδα μου αρέσει. Έχει πολύ καλούς παίκτες και προπονητή. Περιμένω ένα καλό παιχνίδι γιατί και εμείς έτσι παίζουμε. Πρέπει να δείξουμε την καλύτερη δυνατή εμφάνιση για τους τρεις βαθμούς.\n“Είμαστε πιο δυνατοί από ποτέ. Οι παίκτες είναι εκεί. Τους βλέπω να είναι δυνατοί και με αυτοπεποίθηση. Είμαι ήσυχος. Αυτά είναι τα αγωνιστικά νέα”.\nΓια το γεγονός πως δεν σκόραρε η ομάδα στα τελευταία ματς και για το πόσο κρίσιμο είναι το ματς αφού υπάρχουν και άλλα ντέρμπι… “Δεν με ανησυχεί καθόλου για τα γκολ γιατί κάναμε πολλές ευκαιρίες. Κυρίως στο τελευταίο παιχνίδι, κάναμε καλή εμφάνιση. Κάναμε πολλές φάσεις. Υπάρχουν μέρες που μπορείς να σκοράρεις με λίγες ευκαιρίες, και άλλες που μπορείς να μη σκοράρεις με πιο πολλές ευκαιρίες. Δεν θεωρώ κρίσιμο το παιχνίδι, το προσεγγίζουμε όπως τα άλλα παιχνίδια. Είναι σημαντικό όμως έχουμε ακόμα 12 παιχνίδια μέχρι το τέλος της κανονικής διάρκειας”\nΓια Τιάγκο και Εγγλέζου… “Δεν έχουν πάρει μέρος στο κανονικό πρόγραμμα ούτε χθες ούτε σήμερα. Θα τους περιμένουμε μέχρι αύριο για να αποφασίσουμε”\nΤι πρέπει να γίνει από αγωνιστικής πλευράς για να πάρει τη νίκη η ΑΕΚ… “Είναι από τα παιχνίδια που πρέπει να κοντρολάρουμε αρκετά πράγματα. Στην άμυνα πρέπει να είμαστε συμπαγείς. Όλοι οι παίκτες. Επιθετικά πρέπει να συνεχίσουμε όπως τα προηγούμενα παιχνίδια. Να έχουμε όσο το περισσότερο την μπάλα στην κατοχή. Θέλουμε ολοκληρωμένη εμφάνιση και επιθετικά και αμυντικά”\nΑν υπάρχει επιπλέον πίεση επειδή δεν κερδίσατε τα δύο προηγούμενα παιχνίδια… “Όχι. Δεν το αντιλαμβάνομαι αυτό που λέτε για πίεση. Εάν κερδίσουμε θα έχουμε ακόμα αρκετά πράγματα να βελτιωθούμε. Αν χάσουμε το ίδιο. Δεν χρειάζεται να βάζουμε περισσότερη πίεση. Θέλουμε να κερδίσουμε. Θέλουμε τους τρεις βαθμούς. Δεν χρειάζεται να λέμε για πίεση”\nΑν τα τρία συνεχόμενα παιχνίδια εκτός παιχνίδια είναι κρίσιμα για τη συνέχεια… “Είναι πολύ δύσκολα παιχνίδια. Όμως συγκεντρωνόμαστε στο αυριανό. Δεν θα είναι εύκολο γιατί είναι τρία εκτός έδρας. Η ομάδα θα είναι έτοιμη για αυτό”\nΠόσο σημαντικό είναι να επιστρέψει στα τρίποντα μετά από δύο αποτελέσματα που δεν ήρθε η νίκη… “Είναι πολύ σημαντικό παιχνίδι. Διαβάζοντας τις ερωτήσεις δεν μπορώ να αντιληφθώ γιατί έχουν αρνητική προσέγγιση. Δεν έχουμε κερδίσει τα δύο τελευταία παιχνίδια αλλά έχουμε κάνει πολύ καλή σεζόν. Έχουμε κάνει πολύ καλή εμφάνιση στο προηγούμενο παιχνίδι άσχετο αν δεν κερδίσαμε. Δεν μπορώ να αντιληφθώ αυτή την αρνητικότατα στο περιβάλλον. Το να στέκεται κανείς όχι στα θετικά πράγματα: Το ότι δεν κερδίσαμε, αν υπάρχει πίεση, αν είναι σημαντικό γιατί δεν κερδίσαμε τα δύο τελευταία. Ουσιαστικά δεν είναι σωστό να στεκόμαστε μόνο στα αρνητικά μετά τα αποτελέσματα. Δεν σημαίνει κάτι για εμάς. Δεν το αντιμετωπίζουμε με αυτό τον τρόπο. Στόχος στο αυριανό ματς είναι οι τρεις βαθμοί. Πιστεύω στους παίκτες μου και είμαι ήσυχος για αυτούς. Δεν χρειάζεται επιπλέον πίεση και κίνητρο λόγω του ότι δεν έχουμε κερδίσει”\nΓια την παρουσία του κόσμου… “Συνεχίστε να υποστηρίζετε την ομάδα. Δεν μπορείτε να φανταστείτε την δύναμη που μας δίνετε. Η ατμόσφαιρα ήταν εντυπωσιακή με το ΑΠΟΕΛ. Να είστε θετικοί με τους παίκτες σε όλο το 90λεπτο. Οι παίκτες είναι οι πρώτοι που θέλουν να πετύχουν μεγάλα πράγματα τη φετινή σεζόν και χρειάζονται την καλύτερη δυνατή υποστήριξη. Να τους νιώσουμε στις καλές και τις κακές στιγμές. Είμαστε πιο δυνατοί με τον κόσμο στο πλευρό μας”\nΠΡΟΗΓΟΥΜΕΝΟ Σέντρα με το Εθνικός-Ολυμπιακός! (πρόγραμμα 11ης αγωνιστικής)\nΕΠΟΜΕΝΟ Λύγισε την ΑΕΛ η ΑΕΚ, πάτησε κορυφή και περιμένει το ντέρμπι! (βίντεο)


Η νέα δυνατότητα του launcher των Samsung smartphones (screenshots) - telecomsnews.gr\nΤο One UI Home είναι η επίσημη ονομασία του launcher του One UI, του custom Android skin της Samsung. Ο launcher αποτελεί σημαντικό μέρος του user interface καθώς σου επιτρέπει να εκκινείς εφαρμογές και να παραμετροποιείς διαφορετικές οπτικές του UI.\nΑυτές τις ημέρες η Samsung διαθέτει μια νέα ενημέρωση στο One UI Home που προσφέρει ένα folder grid option menu στις ρυθμίσεις του launcher της συσκευής. Επίσης βελτιώνει σημαντικά τη χρήση swipe gestures. Μπορείς να έχεις πρόσβαση στο νέο folder grid option από το home screen settings menu. Πιέζοντας πάνω αποκαλύπτονται δυο διαθέσιμες επιλογές: 3×4, 4×4. Αυτό αναφέρεται στον αριθμό των εφαρμογών που θα διαμορφώσουν το grid. Αν προτιμάς μεγαλύτερα εικονίδια, επέλεξε το 3×4, αν προτιμάς μικρότερα εικονίδια ή αν έχεις φακέλους με πολλές εφαρμογές επέλεξε το 4×4.


ARXIPELAGOS.COM PORTAL > MARINE TRAFFIC: Μια ελληνικής προέλευσης παγκόσμια πλατφόρμα στην ακτοπλοΐα\nΤρίτη 11 Δεκεμβρίου 2018, 07:09\nSimos Michaloglou | Τρίτη 10 Απριλίου 2018, 06:55\nΗ εφαρμογή κάνει θραύση στην ακτοπλοΐα μιας και παρέχει πληροφορίες μεταξύ άλλων για την πορεία του κάθε πλοίου και την αναμενόμενη ή πραγματική ώρα άφιξης στα λιμάνια προορισμού.\nΗ υλοποίηση του marine traffic ξεκίνησε σε ένα γκαράζ. Το 2007 ο Δημήτρης Λέκκας καθηγητής Πληροφορικής στο Πανεπιστήμιο Αιγαίου αποφάσισε να εγκαταστήσει στο χώρο στάθμευσης του σπιτιού του ένα site. Μέσω ενός πομπού λάμβανε από τις ραδιοσυχνότητες, τις εκπομπές των πλοίων και κατέγραφε αυτόματα σε πραγματικό χώρο την θέση τους σε έναν ηλεκτρονικό χάρτη. Με τα χρόνια ακολούθησε η δημιουργία μιας εταιρείας με γραφεία στην Ελλάδα και το εξωτερικό και δεκάδες συνεργάτες.\nΑΚΤΟΠΛΟΙΑ, ΠΟΝΤΟΠΟΡΟΣ ΝΑΥΤΙΛΙΑ, ΚΡΟΥΑΖΙΕΡΑ, Yachting Χωρίς Σχόλια »


Μεταφορά σε καινούργιο Domain\nΤο blog μετακόμισε στη διεύθυνση http://floppyrogers.gr\nΑναρτήθηκε από Psylost στις 9:07 π.μ.\nΤο γυαλιστερό "μοναχικό βουνό" του αστεροειδή Δήμητρα (Ceres)!\nΝέες φωτογραφίες δημοσιοποίησε η NASA τις οποίες τράβηξε το διαστημικό όχημα Dawn που βρίσκεται πλέον σε απόσταση 1530 χλμ. από την επιφάνεια του αστεροειδή Δήμητρα (Ceres) που έχει προκαλέσει προβληματισμό σε επιστήμονες και κοινό με τις ιδιαιτερότητες που παρουσιάζει.\nΑναρτήθηκε από Psylost στις 9:44 π.μ.


Ό,τι και αν σας αρέσει, αυτός ο προορισμός (Πόλε) έχει κάτι για όλους. Οι επισκέπτες θα βρουν πολλά πράγματα στην περιοχή (Πόλε), για να δουν, καθώς και δημοφιλή αξιοθέατα, όπως: Αββαείο Kloster Amelungsborn και Κάστρο Corvey. Αφιερώστε χρόνο, για να ανακαλύψετε αξιοθέατα, όπως: Πάρκο Bad Pyrmont Kurpark και Κάστρο του Μπαντ Πυρμόντ.\nΠόλε: Πού να μείνετε\nΟ προορισμός αυτός (Πόλε) αποτελεί μια φιλόξενη πόλη και διαθέτει μεγάλη γκάμα ξενοδοχείων για όλα τα γούστα. Μπορείτε να βρείτε έως και 14 προσφορές για καταλύματα στην περιοχή (Πόλε) στη Hotels.com, ορισμένα εκ των οποίων με έκπτωση έως και 20%. Οι τιμές δωματίων μας ξεκινούν από 31 USD τη νύχτα και παρακάτω θα βρείτε τον αριθμό των ξενοδοχείων με βάση την αξιολόγηση με αστέρια σε Πόλε, καθώς και στη γύρω περιοχή:\n• 14 Ξενοδοχεία 3 αστέρων από 37 EUR την ημέρα\nΠόλε: Τι να δείτε στη γύρω περιοχή\nΠόλε: Πότε να πάτε


Πώς να γίνουμε ευτυχισμένοι | ΑποφασίΖω. Ζω τη Ζωή που Θέλω\nΠώς να γίνουμε ευτυχισμένοι13/11/2012|Καταχωρήθηκε σε: Για συζήτηση, Σκέψεις του Αντώνη|Απο:Αντώνης Καλογήρου3 Σχόλια\nΑρχική » Για συζήτηση » Πώς να γίνουμε ευτυχισμένοι\tΈνα ενδιαφέρον άρθρο από το Journal of Clinical Psychology, που πιστεύω πως αξίζει να το διαβάσετε.\nΠΩΣ ΝΑ ΓΙΝΟΥΜΕ ΕΥΤΥΧΙΣΜΕΝΟΙ\nΠολλοί επιστήμονες υποστηρίζουν ότι εντόπισαν στη βιβλιογραφία πέντε τακτικές που έχουν το δυναμικό να ενισχύσουν την αίσθηση ευημερίας.\n«Παρά τα ευρήματα που δείχνουν ότι η ευτυχία είναι εν μέρει γενετικά καθορισμένη, και παρά τα ευρήματα που δείχνουν ότι οι καταστάσεις της ζωής έχουν μικρότερη επιρροή στην ευτυχία μας από ό,τι νομίζουμε, εμείς υποστηρίζουμε ότι, παρόλα αυτά, υπάρχει ένα μεγάλο κομμάτι της ευτυχίας που έχουμε τη δύναμη να αλλάξουμε» δήλωσε η ψυχολόγος Σόνια Λιουμπομίρσκι του Πανεπιστημίου της Καλιφόρνια στο Ρίβερσαϊντ. Όπως αναφέρει ο απεσταλμένος του LiveScience στο συνέδριο της Αμερικανικής Ένωσης για την Πρόοδο της Επιστήμης, η Δρ Λιουμπομίρσκι παρουσίασε μελέτη που βασίστηκε σε ανασκόπηση 51 παλαιότερων ερευνών με θέμα την αύξηση της ευτυχίας. Τα αποτελέσματα δημοσιεύονται στο Journal of Clinical Psychology.\nΟι πέντε στρατηγικές για πιο ευτυχισμένες ημέρες:\nΝα είστε ευγνώμονες. Εθελοντές που έγραψαν επιστολές για να εκφράσουν την ευγνωμοσύνη τους σε ανθρώπους που τους είχαν βοηθήσει ανέφεραν ότι ένιωσαν μια άνοδο των επιπέδων ευτυχίας που διήρκεσε εβδομάδες ή και μήνες. Και αυτό συνέβη ακόμα και στις περιπτώσεις που οι εθελοντές έγραψαν τις επιστολές αλλά δεν τις έστειλαν ποτέ.\nΦανταστείτε ένα καλύτερο μέλλον: Εθελοντές που εξασκήθηκαν για εβδομάδες στο να φαντάζονται και να περιγράφουν γραπτώς στο ημερολόγιό τους ένα ιδανικό μέλλον, για παράδειγμα τη συνύπαρξη με έναν στοργικό σύντροφο ή την εύρεση μιας καλής δουλειάς, ένιωσαν να αυξάνεται το αίσθημα ευημερίας.\nΝα είστε ευγνώμονες για όσα έχετε: Συμμετέχοντες σε μελέτες που έγραφαν σε ημερολόγια τρία καλά πράγματα που τους είχαν συμβεί έμαθαν να εστιάζονται στους λόγους που έχουν να είναι ευτυχείς.\nΑξιοποιήστε τα δυνατά σημεία σας: Αυτό αφορά μια μελέτη στην οποία οι εθελοντές κλήθηκαν να αναγνωρίσουν και να αξιοποιήσουν τα πλεονεκτήματα του χαρακτήρα τους. Για παράδειγμα, κάποιος που απεχθάνεται τις επαγγελματικές συσκέψεις μπορεί να κάνει το κλίμα πιο ανάλαφρο με την καλή αίσθηση του χιούμορ που πιστεύει πως διαθέτει.\nΚάντε καλές πράξεις: Με το να βοηθάμε τους άλλους -γνωστούς ή αγνώστους- φαίνεται ότι μπορούμε να βοηθήσουμε και τον εαυτό μας.\nΜάλιστα η Δρ Λιουμπομίρσκι είναι τόσο βέβαιη ότι μπορούμε να αυξήσουμε μόνοι μας την ευτυχία μας, ώστε δημιούργησε και μια βοηθητική εφαρμογή για το iPhone, με την ονομασία Live Happy (Ζήστε Ευτυχισμένα).\nVN:F [1.9.22_1171]Παρακαλώ περιμένετε...Rating: 4.0/5 (7 votes cast)VN:F [1.9.22_1171]Rating: +8 (from 10 votes)Πώς να γίνουμε ευτυχισμένοι, 4.0 out of 5 based on 7 ratings 13/11/2012\n3 Responses to Πώς να γίνουμε ευτυχισμένοι\nΒγένα Φασουλάκη\t15/11/2012\nΣε ευχαριστώ πολύ Αντώνη.\nΈχω να σου πω οτι σήμερα έχω τα γενέθλιά μου. Παρότι έκανα το αγαπημένο μου «ευχαριστώ», που η Μινούλα κ εσύ μας έχετε μάθει, τα συναισθήματά μου για διάφορους λόγους ήταν λίγο αρνητικά….Ήξερα όμως-όπως και κάνω πολύ συχνά πια- οτι μέσα εδώ θα βρω την απάντηση που θέλω!!\nΜε πολύ χαρά λοιπόν έχω να μοιραστώ οτι κατάλαβα πως η σελίδα αυτή που έχει το ΑΠΟΦΑΣΙΖΩ λειτουργεί σαν το Μια Βαθιά Ανάσα Ζωής του Alan Choen!\nΕίναι εκπληκτικό οτι καθημερινά βιώνω όλα όσα μας διδάσκεις. «Σημασία έχει η πρόθεση» μας φωνάζεις….»το βίωμα είναι που γράφει μέσα σας!!!»….\nΕχω πρόθεση να είμαι ευτυχισμένη σήμερα και, αν και το διάβασα 2 μέρες μετά το άρθρο, ξέρω οτι τώρα ήταν η σωστη στιγμή!!\nΝα είσαι πάντα καλά, σε αγαπώ και σε ευχαριστω μέσα από την καρδιά μου!\nVA:F [1.9.22_1171]Παρακαλώ περιμένετε...Rating: 5.0/5 (2 votes cast)VA:F [1.9.22_1171]Rating: +2 (from 2 votes)\tΑπάντηση\tΑντώνης Καλογήρου\t14/11/2012\nΓιατί δεν έχουμε μάθει να λειτουργούμε έτσι. Είμαστε παιδιά της συνήθειας και χρειάζεται να αναπτύξουμε τη συνήθεια (ικανότητα) να σκεφτόμαστε αισιόδοξα.\nVN:F [1.9.22_1171]Παρακαλώ περιμένετε...Rating: 5.0/5 (1 vote cast)VN:F [1.9.22_1171]Rating: +1 (from 1 vote)\tΑπάντηση\talexandra monachopoulou\t14/11/2012\nεξαιρετικο το αθρο ………γιατι ομως οταν κατι μας παει «αναποδα» κ δεν εχουμε τα αναμενομενα αποτελεσματα.δεν σκεφτομαστε αισιοδοξα????????\nVA:F [1.9.22_1171]Παρακαλώ περιμένετε...Rating: 5.0/5 (1 vote cast)VA:F [1.9.22_1171]Rating: +1 (from 1 vote)\tΑπάντηση\tΑφήστε σχόλιο Cancel reply\tΤο email σας δεν δημοσιοποιείται. Απαιτούμενα πεδία *Ονομα*


Liberals: Σεβασμός επιτέλους στο δημόσιο χρήμα\nΈκπληκτοι κάθε λίγο και λιγάκι παρακολουθούμε τις αποκαλύψεις για διασπάθιση του δημόσιου χρήματος. Βουλευτές, δημοσιογράφοι, κοινή γνώμη ανακαλύπτουμε ξαφνικά ότι η κόπρος του Αυγείου έχει κατακλύσει το σύμπαν. Μόνο που η ιστορία με τις ΜΚΟ δεν είναι κεραυνός εν αιθρία.\nΕδώ και χρόνια υπήρχαν ενδείξεις- και μερικές φορές και αποδείξεις - ότι κάμποσοι επιτήδειοι είχαν στήσει τα μαγαζάκια τους, με μόνο στόχο να απομυζούν τον κρατικό κορβανά, δυσφημίζοντας και απαξιώνοντας τις όποιες σοβαρές οργανώσεις επιτελούσαν πραγματικά έργο. Είναι εξίσου προφανές επίσης ότι κάμποσες ΜΚΟ ήταν το προκάλυμμα, για να χρηματοδοτούνται πρόσωπα και ενέργειες που είχαν σχέση με πολιτικές ή και εθνικές προτεραιότητες.\nΤο αξιοπερίεργο και πολιτικά ανεύθυνο είναι ότι, όπως φαίνεται καμιά κυβέρνηση και κανένας υπουργός δεν φρόντισε να βάλει κάποιους κανόνες, να καθιερώσει κάποιους ελεγκτικούς μηχανισμούς που θα διασφάλιζαν ότι τα χρήματα που δίνονταν δεν θα κατέληγαν στις τσέπες ορισμένων.\nΔεν μπορούν για αυτό σήμερα όλοι να παριστάνουν τις αθώες περιστερές. Και στη Βουλή είχε έρθει πολλάκις το θέμα και δημοσιεύματα του τύπου υπήρξαν, ώστε να έχουν ευαισθητοποιηθεί και να σταματήσουν τουλάχιστον το πάρτι.\nΌμως το πολιτικό σύστημα,λειτουργούσε - και πολλές φορές λειτουργεί ακόμα - με όρους της εποχής των παχέων αγελάδων.Φίλοι, κομματικοί προστατευόμενοι, πελατειακά δίκτυα ήταν οι προνομιούχοι που με τις κατάλληλες διασυνδέσεις, εξασφάλιζαν παχυλές χρηματοδοτήσεις. Γιατί δεν έρεε μόνο στις ΜΚΟ, όπως αποκαλύπτεται σήμερα άφθονο και ανεξέλεγκτο δημόσιο χρήμα. Ήταν και δεκάδες άλλες οργανώσεις, εταιρίες σύλλογοι που εξασφάλιζαν χάρις και στους βουλευτές που ψηφοθηρούσαν και σήμερα παριστάνουν τους έκπληκτους, αθρόες χρηματοδοτήσεις.\nΤο πάρτι αυτό όμως πρέπει να τελειώσει οριστικά και αμετάκλητα. Διαφάνεια, λογοδοσία, έλεγχος σε όσους πράγματι δικαιούνται κάποιας κρατικής ενίσχυσης και παράγουν έργο και τέλος. Ούτε οι σκληρά φορολογούμενοι πολίτες έχουν κανένα περιθώριο να ξοδεύεται το υστέρημα τους από γαλαντόμους και ανεύθυνους πολιτικούς, ούτε η χώρα αντέχει άλλες σπατάλες και άλλα βολέματα ημετέρων.\nΑναρτήθηκε από Liberals στις 2:09 μ.μ.


Μάρα Μεϊμαρίδη: Όλα για την “Κατίνα” – Cosmopoliti.com – Χριστίνα Πολίτη\nΣυνέντευξη με την Μάρα Μεϊμαρίδη για το καινούργιο της βιβλίο "Κατίνα 1922-1925"\nΕίναι η καλλιεπής συγγραφέας των επιτυχιών! Όλα τα βιβλία της γίνονται best sellers. Τι να γράψω εγώ για την εξέχουσα και καταξιωμένη Μάρα Μεϊμαρίδη, όταν το τόσο αξιόλογο ,αξιέπαινο και μεστό βιογραφικό που διαθέτει, τα λέει όλα! Είναι πολυπράγμων, ιδιοφυής, αριστοκρατική, φινετσάτη και αποπνέει μία αύρα γοητείας . Δεν υπάρχει άνθρωπος που να μην έχει διαβάσει, έστω και ένα βιβλίο της! Αγαπημένη συγγραφέας όλων μας. Αφορμή της συνέντευξης, το ολόφρεσκο βιβλίο της ‘’Κατίνα’’, η συνέχεια από τις ‘’Μάγισσες της Σμύρνης’’, που θα χαρούμε να το δούμε κι αυτό να ζωντανεύει επί σκηνής ή στην τηλεόραση.\n-Τι ήταν εκείνο που σας έκανε να θέλετε να ασχοληθείτε με τη συγγραφή βιβλίων;\nΔύσκολα να απαντήσει κανείς σε αυτό το ερώτημα. Δεν σηκώνεσαι ένα πρωί, δέκα παρά δέκα και να πεις… Α! τι να κάνω σήμερα… αχ πόσο πολύ βαριέμαι… Ας γράψω ένα βιβλίο! Γράφεις όταν έχεις κάτι να πεις. Και αυτό το «κάτι» είναι εσωτερικό. Δηλαδή γράφεις όταν εσύ ο ίδιος είσαι σε μία κατάσταση ψυχικής εσωστρέφειας, θλίψης, και δημιουργείς τότε ένα μικρόκοσμο μέσα στον οποίον παίρνεις χαρά όταν κινείσαι. Τότε ο εσωτερικός σου κόσμος μπορεί να μιλήσει, να φανταστεί, να δημιουργήσει. Αν το τελικό προϊόν -το βιβλίο που θα γράψεις δηλαδή- θα είναι επιτυχές ή όχι, αυτό ο κόσμος θα το καθορίσει. Μου έχει τύχει να ανοίξω βιβλία και με τίποτα να μη μπορώ να πάω πέρα από τη σελίδα είκοσι. Όπως αντίθετα μου έχει τύχει να χάσω το σταθμό που θα κατέβαινα επειδή με είχε απορροφήσει η ανάγνωση.\n-Από που εμπνέεστε και από αντλείτε ιδέες για τη συγγραφή των έργων σας;\nΑπό τα όνειρά μου κυρίως.\n-Έχετε αγαπημένους συγγραφείς Έλληνες ή ξένους; Έχετε επηρεαστεί από αυτούς;\nΑ ναι, διαβάζω πολύ. Αποκλειστικά επιστημονικά συγγράμματα, όμως. Τα τελευταία χρόνια έχω πέσει με τα μούτρα στη μελέτη της Φιλοσοφίας πάνω στα religious studies. Oι αγαπημένοι μου πλέον συγγραφείς είναι άνθρωποι όπως οι Robert Price, Robert Eisenman, SGF Brandon, Bart Ehrman, Richard Carrier… Είναι όλοι καθηγητές σε μεγάλα Πανεπιστήμια. Κι αυτό, γιατί πειραματίζομαι τώρα να γράψω ένα νέο κείμενο για τον 1ο αιώνα μ.Χ. Βιβλίο να ξέρετε γράφεις, όταν έχεις μια δική σου θεωρία να αναπτύξεις. Για τέτοιου είδους βιβλία μιλάω. Εδώ, στο τομέα αυτό, έχω δύο καθοδηγητές τον Christopher Lawson και τον Dr. Robert Price. Με ρωτάς αν έχω επηρεαστεί. Επηρεάζεσαι ευκολότερα όταν ακούς μία άποψη και αμάσητη την ενστερνίζεσαι. Προτιμώ να ακούω όλες τις απόψεις , ή όσο δυνατόν περισσότερες. Γιατί τότε μπαίνεις σε ένα σενάριο κριτικής, σύγκρισης και πολλές φορές αυτό σε οδηγεί σε δικές σου απόψεις ή θεωρίες. Κάποια στιγμή ρώτησα τον Dr Price, αν ο Σίμων ο Μάγος δίδασκε στη Σαμάρεια όχι μόνο με ομιλίες, αλλά και μέσω του θεάτρου -όπως ο Ευριπίδης- κι ο καθηγητής-φανταστείτε που έχει γράψει τόμους για την προσωπικότητα αυτή του Σίμωνα Μάγου και τους Γνωστικούς – είπε σκεπτόμενος πως σίγουρα θα μπορούσε, πως σίγουρα είχε μια φοβερή ιστορία να διηγηθεί (όλο αυτό με την Ελένη της Τροίας και την πόρνη Ελένη από τα πορνεία της Τύρου) αλλά πως ο ίδιος δεν το είχε σκεφτεί ποτέ, και έβαλε μπρος να το ψάξει γιατί τον ενδιέφερε.\nΓια εμένα ξεκινά από το δεύτερο, κι επειδή με πάθος το ασπάζομαι, σίγουρα εξελίσσεται σε μια μοναδική απόλαυση. Ακόμα και σήμερα που υπάρχει τόσο πολύ You tube, Τικ Τοκ, Facebook, απίστευτος βομβαρδισμός από το Νέτφλιξ και άλλα παρόμοια, πιστεύω ότι ο νεοφλοιός, απολαμβάνει περισσότερο το διάβασμα που του επιτρέπει να δημιουργεί μόνος του εικόνες και φαντασίες. Βλέποντας μια ταινία, ο νεοφλοιός ροχαλίζει τον ύπνο του δικαίου, δεν ενδιαφέρεται δεν εξάπτεται η φαντασία του. Ο άνθρωπος διαφέρει από τα ζώα επειδή ακριβώς διαθέτει αυτόν τον νεοφλοιό και κατά συνέπεια φαντασία. Οι διαβάζοντες πολλά βιβλία έχουν ενεργό αυτόν το μηχανισμό. Είναι παρατηρητικοί, εύστροφοι, πιο αναλυτικοί, πιο κριτικοί, πιο διορατικοί, τα ημισφαίρια συνεργάζονται καλά, οι σκέψεις είναι πιο αξιόπιστες. Οι βλέποντες πολλές ταινίες και οι έχοντες κολλημένους τους οφθαλμούς στην οθόνη ενός κινητού, παίρνουν εικόνες εμβόλιμες, σαν σε μια πλύση εγκεφάλου. Ακόμα τότε και τα όνειρά τους είναι αναπαραγωγή διαφημιστικών σποτ.\nΤο ποσό που δαπανά κάποιος για ένα βιβλίο δεν είναι δα και τόσο τραγικό για να το σκεφτεί. Πιο πολλά χαλάμε σε λαχανικά που σαπίζουν και τα πετάμε – ο άντρας μου με μαλώνει πάντα γι΄ αυτό – οπότε δεν κλονίστηκαν οι πωλήσεις του.\n-Μιλήστε μου για το ολόφρεσκο βιβλίο σας με τίτλο ‘’Κατίνα’’; Πιστεύετε ή επιθυμείτε να ζωντανέψει κι αυτό επί σκηνής;\nΕίναι η συνέχεια της ζωής της, τότε που έρχεται Αθήνα στα χρόνια της καταστροφής της Σμύρνης. Το βιβλίο περιγράφει τον τέταρτο σύζυγό της, ένα λόγιο Κερκυραίο και τη ζωή της μαζί του. Για την αλήθεια, ήταν ο Γιάννης Κεντ- που έχει το θέατρο Παλλάς, ξέρετε- το 2018 που με έβαλε κάτω λέγοντάς μου: Μην το αφήνεις για αργότερα, γράψ’το τώρα. Αλλά σας διαβεβαιώ πως αν δεν ήταν η καραντίνα, δεν θα’χα στρωθεί. Θα το έγραφα βέβαια το βιβλίο αυτό κάποια στιγμή, επειδή ήθελα να ενημερώσω τις αναγνώστριες μου περί του τι απέγιναν η Ευταλία, η Φούλα, η Δέσποινα, τα πρόσωπα του βιβλίου που τόσο αγαπήσανε.\n-Πού οφείλεται και όλα τα βιβλία σας γίνονται best sellers από την πρώτη κιόλας εβδομάδα κυκλοφορίας τους; Τι είναι αυτό που τραβά το αναγνωστικό κοινό σα μαγνήτης για να τα διαβάσει;\nΠιστεύω πως αυτό οφείλεται στους χαρακτήρες που περιγράφονται. Να, για παράδειγμα η Κατίνα. Αν σκεφτεί κανείς ότι το πρώτο της βιβλίο, οι Μάγισσες της Σμύρνης που κυκλοφόρησε το 2002 δηλαδή δεκαεννιά χρόνια πριν, ποτέ δεν έφυγε από τη δημοσιότητα. Ούτε εκείνη ούτε εγώ. Έρχονται κοπέλες και μου λένε «Η Κατίνα με έσωσε» Σε μια δύσκολη καμπή της ζωής τους, αντί να σκεφτούν με τον τρόπο που είχαν συνηθίσει να σκέφτονται έως και ανάλογα να πράττουν, ξαφνικά, σκέφτηκαν και έπραξαν σαν την Κατίνα. Όταν το αποτέλεσμα τις ικανοποίησε, συνειδητοποίησαν πως ήταν η αλλαγή στη νοοτροπία που τις οδήγησε σε αυτό. Ήτοι: έκοψαν τις παρορμήσεις, τους θυμούς, τα παιδιάστικα πείσματα και σκέφτηκαν ώριμα, λογικά, υπέρ του συμφέροντός τους. Για την Κατίνα δεν υπήρχε το «Αχ δεν μπορώ…» Υπήρχε πως «και αυτό θα το αντιμετωπίσω». Συνειδητοποιείς κάποια στιγμή πως η ζωή σου αλλάζει, αν αλλάξεις ιδέες και νοοτροπία.\n-Πόσα βιβλία έχετε γράψει; Ξεχωρίζετε κάποια από αυτά;\nΑπ’ όλα μου τα βιβλία πάντα το πιο αγαπημένο μου είναι αυτό που γράφω τώρα, το καινούργιο. Από τα ήδη υπάρχοντα μ’ αρέσει πολύ η’’ Ντάσταρ’’.\n–Οι Έλληνες είναι βιβλιοφάγοι; Διαβάζουν βιβλία; Ασχολούνται με τη λογοτεχνία; Την κατατάσσουν στα ενδιαφέροντα τους;\nΌ,τι και νά΄ναι, την Κατίνα την διάβασαν πολλοί. Και χαίρομαι γι’ αυτό.\nΕτοιμάζω το κείμενο αυτό που σας είπα, που περιγράφει τη ζωή μιας κοπέλας τον 1ο αιώνα, η οποία είναι μια παλαιότερη ενσάρκωση της Μαρίας. Η Ραχέλ – έτσι λεγόταν αυτή- γεννήθηκε το 48 μ.Χ στην Κρήτη, σε μια εβραϊκή οικογένεια. Εβραιοπούλα. Ο πατέρας της ήταν έμπορος και η κοπέλα ερωτεύτηκε έναν Φαρισαίο ονόματι Ιωσήφ μπεν Ματθία που έφτασε με το καράβι του στην Κρήτη καθ’οδόν για τη Ρώμη, μαζί με τον Σαούλ Αντονίν (Αυτόν που ο κόσμος ξέρει σαν Απόστολο Παύλο). Τον ακολούθησε στην Ιουδαία όταν ξέσπασε ο πόλεμος του 66 μ.Χ, η εξέγερση ενάντια στη Ρώμη. Εκεί θα πουληθεί στα σκλαβοπάζαρα μια δύσκολης εποχής.\nΤο άλλο που ετοιμάζω είναι μία τηλεοπτική σειρά, κωμωδία, που έχει τίτλο «Μάγεψέ με» και μιλάει για μια μικρή μάγισσα στο σήμερα.\nΕπιστρέφοντας στην Ελλάδα, πήρε μέρος σε ανασκαφές (Θράκη και Άβδηρα) μελετώντας το σκελετικό υλικό. Εργάστηκε επί σειρά ετών στην έρευνα για την Υγεία του παιδιού στο ΙΥΠ –Νοσοκομείο Παίδων Αγία Σοφία -Τομέας Κοινωνικής Παιδιατρικής πάνω σε θέματα φυσιολογίας και αυξολογίας. Ήταν η κύρια ερευνήτρια της έρευνας «Εθνικά Πρότυπα Ανάπτυξης Ελληνοπαίδων 6-18 ετών», που χρησιμοποιείται σήμερα σε όλα τα βιβλιάρια υγείας των παιδιών και έκανε τη διατριβή της με θέμα «Αυξολογικά χαρακτηριστικά Ελληνοπαίδων – Ακτινοδιαγνωστική μελέτη» στο Εργαστήριο Ακτινολογίας του Πανεπιστημίου Αθηνών. Πολλές εργασίες της έχουν δημοσιευτεί σε ιατρικά περιοδικά. Το 2000 ξεκίνησε νέο κύκλο σπουδών, Αστροφυσικής και Κοσμολογίας στην Αμερική, στο Πανεπιστήμιο UMD. Στη συνέχεια σπούδασε ψυχοθεραπεία –εξαετούς φοίτησης στη συστημική και ραϊχική μέθοδο. Από το 1990 δημοσιογραφεί στον ημερήσιο και περιοδικό Τύπο ενώ εργάστηκε και στην τηλεόραση («Ιστορίες Μυστηρίου» -ANT1, «Πρωινό καφέ» -ANT1, «Υπάρχει λόγος» -Star, στη σειρά «Οι Μάγισσες της Σμύρνης» -Mega, «Ευτυχείτε» -OPEN).\nΚατίνα 1922-1925: Το νέο βιβλίο της Μάρας Μεϊμαρίδη Το νέο πολυαναμενόμενο βιβλίο της Μάρας Μεϊμαρίδη “Κατίνα 1922-1925”, είναι ήδη διαθέσιμο για προπώληση από τους ιστότοπους www.marameimaridi.gr και www.books.gr,…\nTags: κατιναμαρα μειμαριδημαρα μειμαριδη νεο βιβλιομαρα μειμαριδη συνεντευξηοι μαγισσες της σμυρνηςσυγγραφεαςσυνεντευξη


VGONTZAS ANTONIS - ΒΓΟΝΤΖΑΣ ΑΝΤΩΝΗΣ - Τα ψέματα του Αλέξη και οι ευθύνες όλων\nΤα ψέματα του Αλέξη και οι ευθύνες όλων\nΔεν μπορώ να τους πιστέψω. Ούτε όταν επιβεβαιώνουν μια είδηση. Ούτε όταν τη διαψεύδουν. Είναι ψεύτες από το «Α» έως το «Ω». Τώρα, πολύ καθυστερημένα, έρχονται να διαψεύσουν όσα τους κατήγγειλε ο Νίκος Κοτζιάς. Και αυτό, με μισόλογα. Ο μεν Σπίρτζης ισχυρίστηκε ότι δεν τα άκουσε όλα αυτά. Σαν να ήτανε στην τουαλέτα του Υπουργού Συμβουλίου. Ο δε Καμμένος μισο-επιβεβαίωσε και μισο-διέψευσε τα περί καταγγελιών του. Και τι μας λέγουν οι λοιποί; Ελάτε να διαβάσετε τα πρακτικά του Υπουργικού Συμβουλίου. Που όλοι μας ξέρουμε ότι είναι απόρρητα. Και μόνο οι αποφάσεις του Υπουργικού Συμβουλίου δημοσιεύονται. Αν τα έχουν μαγνητοφωνήσει, όπως έκαναν όλες οι προηγούμενες κυβερνήσεις ας μας δώσουνε ολόκληρη τη μαγνητοφώνηση, για να τα ακούσουμε με τα ίδια μας τα ίδια μας τα αφτιά.\nΑυτό δεν πρόκειται να το κάνουν. Γιατί καβγάς έγινε. Και γιατί ο, δήθεν, Αριστερός Τσίπρας πήρε το μέρος του αναμφισβήτητα ακροδεξιού Καμμένου. Καβγάς έγινε, λοιπόν. Ας τα ακούσουμε επαναλαμβάνω, με τα αφτιά μας. Τι επιπόλαιη ελπίδα! Δεν πρόκειται να μας δώσουν τη μαγνητοφώνηση. Γιατί τότε θα γελάσουμε πολύ. Τουλάχιστον, για την ποιότητα του λόγου μερικών από τους στενούς συνεργάτες του Αλέξη Τσίπρα.\nΑς αφήσουν τα ψέματα. Δεν τους πιστεύουμε.\nΕίπαν ψέματα στον ελληνικό λαό και τον Σεπτέμβριο του 2014 και τον Γενάρη του 2015 και τον Ιούλιο του 2015. Και τον Σεπτέμβριο του 2015. Πότε, ειλικρινά, είπαν έστω και μία μικρή αλήθεια; Απλώς την απάτη τη βάφτισαν αυταπάτη. Δεν αποκλείω τις αυταπάτες τους. Μπορεί κάποιοι από αυτούς να πίστευαν αυτά που έλεγαν προεκλογικά. Αυτούς, όμως, τους έδιωξε ο Αλέξης και η παρέα του. Θα το επαναλάβω. Υπάρχουν αρκετοί έντιμοι άνθρωποι μέσα στο ΣΥΡΙΖΑ. Με αγώνες. Με συνέπεια στην ιδεολογία τους και στην πρακτική τους. Δε μιλούν όλοι τους.\nΕίναι, όμως, βέβαιο ότι αυτοί δεν κανονίζουν, ούτε διαμόρφωσαν την πολιτική συμπεριφορά του Αλέξη και της στενής παρέας του. Πολύ δύσκολος ο δρόμος τους. Δεν θέλουν να φορτωθούν την ευθύνη κατάρρευσης του μεγάλου ονείρου της Αριστεράς. Στο πρόσωπο του Αλέξη Τσίπρα και της παρέας του. Τους κατανοώ. Πρέπει, όμως και αυτοί να κατανοήσουν ότι εάν ο Αλέξης καταρρεύσει υπό το βάρος εθνικής προδοσίας, όπως αυτής που μπέρδεψε τα σύνορα της χώρας μας με την Τουρκία θα έχουν και αυτοί ευθύνη.\nΝέα Κρήτη, Άποψη, Παρασκευή, 26.10.2018


ΦΗΜΗ: Silent Hill Reboot | JustGamer\nHome\tNewsGaming News\tΦΗΜΗ: Silent Hill Reboot\nΦήμες σχετικά με το Silent Hill έρχονται ξανά στο προσκήνιο.\nΣύμφωνα με μια ανάρτηση στο site Rely on Horror, οι οπαδοί τρόμου δεν θα έχουν ένα, αλλά δύο παιχνίδια Silent Hill να περιμένουν. Το πρώτο θα είναι μια επανεκκίνηση της σειράς, με το ιαπωνικό studio της Sony να το αναπτύσσει. Η Sony λέγεται ότι είναι υπεύθυνη και έχει αναλάβει το project, αλλά δεν είναι σαφές εάν μια άλλη ομάδα της Konami το αναπτύσσει μαζί με το studio SIE Japan.\nΑκόμα πιο ενδιαφέρον είναι ότι πίσω από το project βρίσκονται τα ίδια άτομα που ήταν υπεύθυνα για το Siren: Blood Curse, πολλοί από τους οποίους κατέληξαν στο ιαπωνικό studio της Sony. Πάντα σύμφωνα με την είδηση, στο project εμπλέκεται και ο Masahiro Ito. Ο Ito είναι υπεύθυνος creature design και art design.\nΟ συγγραφέας / σκηνοθέτης Keiichiro Toyama και ο συνθέτης Akira Yamaoka λέγεται ότι συμμετέχουν επίσης. Αυτό τα ονόματα θα πρέπει να είναι οικεία στους οπαδούς του Silent Hill, καθώς βοήθησαν στη δημιουργία των πρωτοτύπων.\nΤο δεύτερο project Silent Hill είναι στην πραγματικότητα μια άλλη προσπάθεια από αυτούς που παρήγαγαν το P.T. demo και ακυρώθηκε μετά την πτώση του Hideo Kojima με την Konami. Σύμφωνα με το site Rely on Horror, η Sony είναι επίσης πίσω από αυτό το έργο και εργάζεται για να «στρώσει τη σχέση μεταξύ Kojima Productions και Konami».\nΠαρόλο που ένα reboot του Silent Hill λέγεται ότι θα πραγματοποιηθεί εδώ και ένα χρόνο, δεν έχει προχωρήσει στην πραγματικότητα σε καμία μορφή παραγωγής.\nΌπως αποκαλύφθηκε σε μια άλλη έκθεση από την προηγούμενη χρονιά, η Sony και η Konami φαντάζονται το Silent Hill ως παιχνίδι περιπέτειας στυλ Telltale, όπου ο Hideo Kojima θα έχει πλήρη δημιουργικό έλεγχο.\nΑν και αυτή είναι τώρα μια είδηση που επιβεβαιώνει μια επαναλαμβανόμενη φήμη, είναι καλύτερο να μην ελπίζετε ακόμα, τουλάχιστον μέχρι να έχουμε μια πιο επίσημη ανακοίνωση.\nHideo KojimakonamiNew silent hill gameP.tsilent hillSony


Αλσατία - Μέλανας Δρυμός- Europa Park - TravelSpot\nΑλσατία – Μέλανας Δρυμός- Europa Park\nSmart Price: 600€\nAvailability : 16.07, 30.07, 06.08, 13.08, 20.08, 27.08\n6 ημέρες Στουτγκάρδη – Χαιλδεβέργη – Baden – Στρασβούργο – Δρόμος κρασιού – Χωριά Αλσατίας – Φράιμπουργκ.\nΑθήνα – Στουτγκάρδη\nΠτήση: Α3 808 08:45 – 10:35\nΣτουτγκάρδη – Αθήνα\nΠτήση: Α3 809 18:05 – 21:40\nΦόροι αεροδρομίων & επίναυλοι καυσίμων & φοροι εισοδωνν πολεων 170 €. Περιλαμβάνει 8kg χειραποσκευή ανά άτομο και βαλίτσα 23kg ανά άτομο.\nΑεροπορικά εισιτήρια με την Aegean Airlines Αθήνα – Στουτγκάρδη – Αθήνα.\nΦόροι Αεροδρομίων & επίναυλοι καυσίμων και φοροι εισοδων πόλεων.\nΕισιτήριο Εισόδου Europa Park 52€ ενήλικας – 44,5€ παιδιά 4-11 ετών\nΘα επισκεφθούμε τα πανέμορφα Αλσατικά Χωριά (Colmar, Riquewihr, Eguisheim)\nΘα πραγματοποιήσουμε εκδρομή στο Μέλανα Δρυμό & στα χωριά των ωρολογοποιών.\nΘα επισκεφθούμε το υπέροχο θεματικό πάρκο Europa Park, που παραλείπεται από πολλά προγράμματα.\n1η ημέραΠτήση για Στουτγκάρδη – Χαϊδελβέργη – Baden-Baden – Στρασβούργο\nΣυγκέντρωση στο αεροδρόμιο και πτήση για τη Στουτγκάρδη. Άφιξη και θα αναχωρήσουμε για την παραμυθένια Χαϊδελβέργη, έδρα του παλαιότερου πανεπιστημίου της Γερμανίας, που είναι κτισμένη στις όχθες του ποταμού Νέκαρ και στη σκιά του κάστρου Σλος. Θα περπατήσουμε στο πεζοδρομημένο ιστορικό της κέντρο, όπου θα θαυμάσουμε πολλές μεσαιωνικές και νεώτερης περιόδου εκκλησίες, όπως αυτή του Αγίου Πνεύματος αλλά και αυτόν των Ιησουϊτών. Επίσης θα δούμε τον δρόμο των φιλοσόφων από τον οποίο έχει κανείς την πιο ωραία θέα στην πόλη, το ιστορικό κέντρο με τον πεζόδρομο “Hauptstrasse” που θεωρείται ο μεγαλύτερος της Γερμανίας και ένας από τους μεγαλύτερους της Ευρώπης, με μήκος 1,6 χμ. Στην πόλη επίσης εντυπωσιάζουν η λεγόμενη «φυλακή των φοιτητών», ο «πύργος των μαγισσών», που είναι τμήμα του μεσαιωνικού οχυρωματικού τείχους, το ξενοδοχείο Zum Ritter, το οποίο χρονολογείται από το 1592 και η παλιά γέφυρα που ενώνει την πόλη με την απέναντι όχθη. Θα καταλήξουμε στο Στρασβούργο που βρίσκεται στη δυτική πλευρά του Ρήνου και δύο γέφυρες το ενώνουν με τη γερμανική κωμόπολη Κελ. Είναι μία από τις δύο έδρες του Ευρωπαϊκού Κοινοβουλίου και έδρα του Ευρωπαϊκού Δικαστηρίου Ανθρωπίνων Δικαιωμάτων και από το 1949 του Συμβουλίου της Ευρώπης. Τακτοποίηση στο ξενοδοχείο μας. Το βράδυ μπορούμε να επισκεφτούμε την παλιά πόλη με την συνοδεία του αρχηγού μας.\n2η ημέραΣτρασβούργο (Ξενάγηση Πόλης)\n3η ημέραΣτρασβούργο – Μέλανας Δρυμός (Swartzwald) & Χωριά Ωρολογοποιών\n4η ημέραΣτρασβούργο – Δρόμος Κρασιού – Χωριά Αλσατίας\nΠρόγευμα και αναχώρηση για τη Γαλλική Colmar, το στολίδι της Αλσατίας. Βρίσκεται στον δρόμο του κρασιού και φημίζεται για τον οινοτουρισμό. Περιηγηθείτε στο ιστορικό κέντρο που χαρακτηρίζεται από παραδοσιακά σπίτια κτισμένα στις όχθες του ποταμού Λάουχ. Εκεί θα θαυμάσετε το δημαρχείο, τον καθεδρικό ναό (6η ψηλότερη εκκλησία του κόσμου), όπως επίσης και μικρές πανέμορφες πλατείες με ενδιαφέρουσες υπαίθριες αγορές. Ελεύθερο χρόνο θα έχουμε στο πιο όμορφο σημείο της παλαιάς πόλης, την λεγόμενη «Μικρή Βενετία» που χαρακτηρίζεται από κανάλια, περίτεχνες γέφυρες, αριστοκρατικά καφέ και γκουρμέ εστιατόρια. Έπειτα αναχώρηση για το χωριό Ρικβίρ. Έναν δημοφιλή τουριστικό προορισμό, κυρίως για την αρχιτεκτονική των κτιρίων του 16ου αιώνα, που μοιάζουν ανέπαφα, και των τειχών που το περιβάλλουν. Χρόνος ελεύθερος και αναχώρηση για το γραφικό χωριό Eguisheim στη βορειοανατολική Γαλλία, στο οποίο οι λέξεις ποτέ δε µοιάζουν αρκετές για να περιγράψουν την οµορφιά του. Βρίσκεται απλωµένο γύρω από ένα φρούριο του 8ου αιώνα και έχει αλλάξει ελάχιστα τους τελευταίους πέντε αιώνες. Το χωριό οχυρώθηκε για πρώτη φορά το 1257 και τον 16ο αιώνα κατασκευάστηκαν στενά πέτρινα σοκάκια σε κύκλους, δίνοντας στο Eguisheim έναν µοναδικό χαρακτήρα. Το κλίμα της περιοχής είναι ιδανικό για αµπελοκαλλιέργεια. Έτσι οι περισσότεροι κάτοικοί του είναι αµπελουργοί και τα σπίτια τους τα χρησιμοποιούν σαν κελάρια και μαγαζιά όπου οι πολυάριθμοι τουρίστες µπορούν να γευτούν ή και να αγοράσουν το κρασί τους. Έπειτα επιστροφή στο ξενοδοχείο.\n5η ημέραΣτρασβούργο – Φράιμπουργκ - Europa Park\nΠρόγευμα και αναχώρηση για το Φράιµπουργκ, από τις γνωστότερες και πλέον φηµισµένες πανεπιστηµιουπόλεις της Γερµανίας, όπου και θα περιηγηθούμε περιπατητικά στο ιστορικό κέντρο της πόλης για να δούµε τον εντυπωσιακό καθεδρικό ναό του 13ου αιώνα, χαρακτηριστικό δείγµα ροµαντικού και γοτθικού ρυθµού. Επίσης, θα δούµε το ιστορικό Κάουφχαους του 16ο αιώνα που θυµίζει το γεγονός πως η πόλη στο παρελθόν αποτέλεσε σηµαντικό εµπορικό κέντρο. Αναχώρηση για το Europa-Park. Είναι ένα θεματικό πάρκο το μεγαλύτερο στη Γερμανία, και το δεύτερο δημοφιλέστερο θεματικό πάρκο της Ευρώπης μετά την Disneyland του Παρισιού. Το Europa-Park βρίσκεται στο Rust, στη νοτιοδυτική Γερμανία, μεταξύ του Φράιμπουργκ και του Στρασβούργου της Γαλλίας. Φιλοξενούνται 13 θεματικες δραστηριότητες, η παλαιότερη είναι το Alpenexpress Enzian, ένα τρενάκι που τρέχει με ταχύτητα μέσω ενός ορυχείου διαμαντιών και η πιο πρόσφατη coaster είναι το Ba-a-a Express, ένα μικρό παιδικό πάρκο. Το Europa-Park διαθέτει αξιοθέατα υψηλού ενδιαφέροντος και μπορεί να φιλοξενήσει μέχρι περίπου. 60.000 επισκέπτες ανά ημέρα. Το 2017 οι επισκέπτες ανήλθαν περίπου στα 6 εκατομμύρια.\n6η ημέραΣτρασβούργο – Baden-Baden - Στουτγάρδη Πτήση Επιστροφής\nΠρόγευμα και αναχώρηση για το μοναδικό Baden-Baden παγκόσμια γνωστό για τα θερμά λουτρά που επέλεγαν ακόμη και οι Ρωμαίοι αυτοκράτορες, καθώς και τη μπαρόκ αρχιτεκτονική του που συγκινεί τους λάτρεις της από την εποχή ακόμη της Αναγέννησης. Συνεχίζουμε για το αεροδρόμιο της Στουτγκάρδης για την πτήση της επιστροφής\nΑλσατία – Μέλανας Δρυμός – Europa Park 6ημ\n16.07, 30.07, 06.08, 13.08, 20.08, 27.08\nMercure Centre Gare 4*\nor similar Strasburg


realme Global Youth Voice: Η realme αναζητά τον εκπρόσωπο της - Electronicanto\nHome » Νέα Προϊόντα & Ειδήσεις » realme Global Youth Voice: Η realme αναζητά τον εκπρόσωπο της\nΠόσο μακριά είναι το 5G; Αυτή η ερώτηση θα απαντηθεί στο realme Global Youth Voice στις 31 Μαΐου.\nΤο realme Global Youth Voice είναι μια πλατφόρμα που δημιουργήθηκε από τη realme για την προώθηση της επικοινωνίας μεταξύ του brand και των καταναλωτών. Στόχος της πλατφόρμας αυτής είναι να γίνει ένας σύνδεσμος που θα φέρει κοντά τους fans σε όλο τον κόσμο, ενθαρρύνοντας τους νέους να τολμούν να μιλήσουν και να εκφραστούν, βοηθώντας τους να ακούσουν φωνές από όλο τον κόσμο και να εξερευνήσουν διάφορες απαντήσεις στα ερωτήματα τους.\nΕκπροσπώπησε εσύ τη realme στο realme Global Youth Voice!\nΓια να γίνεις εσύ αυτός/η που θα εκπροσώπησει τη realme θα χρειαστεί να απαντήσεις στα παρακάτω απλά και σύντομα ερωτήματα μαζί με τα στοιχεία επικοινωνία στο realmenum@realme.com.\nO άνθρωπος στο επίκεντρο: 7 παγκόσμιες τάσεις στο Marketing το 2020 Best Tech 2018: Οι συσκευές της Χρονιάς Huawei P10 review – Android smartphone Το realme 8 5G έρχεται με μπαταρία 5000mAh – 8,5mm προφίλ\nTags: 5G, Events, realme, Smartphones


Καμμένος εν μέσω έντονων αντιδράσεων από την αντιπολίτευση: Οι ΗΠΑ επέμειναν στη σύμβαση με τη Lockheed, θα μείνουν προίκα οι υποδομές στην ΕΑΒ | Documento\nΔιαβάζετε: ΚΑΜΜΕΝΟΣ ΕΝ ΜΕΣΩ ΕΝΤΟΝΩΝ ΑΝΤΙΔΡΑΣΕΩΝ ΑΠΟ ΤΗΝ ΑΝΤΙΠΟΛΙΤΕΥΣΗ: ΟΙ ΗΠΑ ΕΠΕΜΕΙΝΑΝ ΣΤΗ ΣΥΜΒΑΣΗ ΜΕ ΤΗ LOCKHEED, ΘΑ ΜΕΙΝΟΥΝ ΠΡΟΙΚΑ ΟΙ ΥΠΟΔΟΜΕΣ ΣΤΗΝ ΕΑΒ\nΚαμμένος εν μέσω έντονων αντιδράσεων από την αντιπολίτευση: Οι ΗΠΑ επέμειναν στη σύμβαση με τη Lockheed, θα μείνουν προίκα οι υποδομές στην ΕΑΒ\n9.01.2019 | 12:34\n9.01.2019 | 14:04\nΤην τροπολογία που προβλέπει σύμβαση με την κυβέρνηση των ΗΠΑ και την εταιρία Lockheed Martin για την αναβάθμιση των αεροσκαφών F-16 παρουσίασε στην Ολομέλεια της Βουλής ο Π. Καμμένος εν μέσω σφοδρών αντιδράσεων από τα κόμματα της αντιπολίτευσης, τα οποία έκαναν λόγο για επαναφορά από την «μπροστινή πόρτα» των αντισταθμιστικών ωφελημάτων.\nΟ υπουργός Εθνικής Άμυνας παραδέχτηκε εξ αρχής ότι η τροπολογία έπρεπε να έχει συζητηθεί στην αρμόδια Επιτροπή της Βουλής και υποστήριξε ότι αιτία για αυτό το γεγονός ήταν υποχρεώσεις του στο εξωτερικό.\nΟ κ. Καμμένος παραδέχτηκε, επίσης, ότι ο πρωθυπουργός και η κυβέρνηση δια του ιδίου έχουν επισημάνει πολλάκις ότι η μέθοδος των αντισταθμιστικών προγραμμάτων ήταν αιτία διαφθοράς προκαλώντας «παράλληλες πληρωμές». Υποστήριξε, όμως, ότι παρά το αίτημα της ελληνικής πλευράς να αφαιρεθεί το ποσό των 230 εκατ. ευρώ από τη συμφωνία αναβάθμισης των F-16 και να μειωθεί το κόστος της αναβάθμισης από 1,3 δισεκατομμύρια ευρώ σε 1,1 δισεκατομμύρια ευρώ, οι ΗΠΑ επέμειναν στην ολοκλήρωση όσων είχαν συμφωνηθεί από το 2005, καθώς -κατά τα λεγόμενα του υπουργού- είναι υποχρέωση της χώρας μας να καταβάλλει το σύνολο του ποσού. Μάλιστα, επισήμανε ότι οι ΗΠΑ δεσμεύτηκαν ότι τα 230 εκατ. ευρώ θα δοθούν στην εγχώρια βιομηχανία και έτσι θα μειωθούν ουσιαστικά από το τελικό τίμημα γιατί θα πάνε στις υποδομές της ΕΑΒ.\nΩς προς το περιεχόμενο της σύμβασης με την κυβέρνηση των ΗΠΑ και την κατασκευάστρια εταιρία Lockheed Martin και το ρόλο της ΕΑΒ είπε: «Όλες οι φάσεις του προγράμματος αυτού θα πραγματοποιηθούν στην Ελλάδα, πλην της σχεδίασης και ανάπτυξης της προμήθειας των επιμέρους ηλεκτρονικών συσκευών και της ανάπτυξης του λογισμικού που θα δημιουργηθούν από την κατασκευάστρια εταιρία στις ΗΠΑ», ενώ πρόσθεσε ότι «με τον τρόπο αυτό η εγχώρια βιομηχανία θα διασφαλίσει έργο πολλών εκατομμυρίων δολαρίων με τη συμμετοχή της στο πρόγραμμα. Πρέπει να τονιστεί ότι πλην ενός πρότυπου αεροσκάφους, κανένα άλλο F-16 δεν πρόκειται να φύγει από την Ελλάδα προκειμένου να υποστεί οποιεσδήποτε εργασίας στις ΗΠΑ. Για να γίνει αυτό πρέπει η ΕΑΒ να έχει τις απαραίτητες υποδομές που θα παραμείνουν ως προίκα της ΕΑΒ για ανάλογη χρήση. Ήδη υπάρχουν χώρες που έχουν ζητήσει να κάνουν αναβαθμίσεις F-16 μέσω ΕΑΒ».\nΕπιπλέον, ο κ. Καμμένος επισήμανε τη δημιουργία εκατοντάδων θέσεων εργασίας σε ΕΑΒ και ιδιωτικές εταιρίες για πολλά χρόνια μέσω της συνέχισης της συμπαραγωγής F-16 και C-130j στην ΕΑΒ. «Η Lockfeed ήταν έτοιμη να μεταφέρει την γραμμή παραγωγής του C-130j σε άλλη χώρα. Με την ενίσχυση της γραμμής παραγωγής η Ελλάδα γίνεται η κύρια χώρα παραγωγής των συγκεκριμένων αεροσκαφών, προσφέροντας τουλάχιστον 20 χρόνια δουλειά στην ΕΑΒ» είπε.\nΟ υπουργός Εθνικής Άμυνας τόνισε ακόμα ότι η Γενική Διεύθυνση Αμυντικών Εξοπλισμών και Επενδύσεων (ΓΔΑΕΕ) εισηγούταν ότι δεν χρειάζεται καν νομοθετική ρύθμιση επειδή αποτελεί προσφορά από την αμερικανική πλευρά, με την κυβέρνηση να ζητά την γνώμη του Νομισκού Σουμβουλίου του Κράτους το οποίο και απάντησε ότι η σύμβαση δεν γίνεται να κυρωθεί χωρίς νομοθετική ρύθμιση.\nΜετά τη σύμφωνη γνώμη του εισηγητή του ΣΥΡΙΖΑ, Ιωάννη Δέδε, επί της τροπολογίας, ξεκίνησε ένα μπαράζ σφοδρών αντιδράσεων από τα κόμματα της αντιπολίτευσης εναντίον της κυβέρνησης και του υπουργού Εθνικής Άμυνας.\nΠρώτος τον χορό έσυρε ο εισηγητής της ΝΔ, Σ. Κεδίκογλου. Ισχυρίστηκε ότι μέσω αυτής της «χοντράδας» εξηγούνται οι πρόσφατοι «λεονταρισμοί» του κ. Καμμένου. «Έχει και η κοροϊδία τα όριά της» είπε ο πρώην υπουργός και συμπλήρωσε ότι η κυβέρνηση επαναφέρει από την μπροστινή πόρτα τις παράτυπες και αδιαφανείς διαδικασίες των αντισταθμιστικών ωφελημάτων λίγο πριν εγκαταλείψει την εξουσία. Υπενθύμισε δε τα λεγόμενα του πρωθυπουργού ότι δεν θα υπάρξουν αντισταθμιστικά προγράμματα επί της παρούσας κυβέρνησης.\nΑπό την πλευρά του, ο Β. Βενιζέλος τόνισε πως πρόκειται για κολοσσιαία «καταστρατήγηση της νομοθεσίας περί δημοσίων συμβάσεων και προμηθειών στο χώρο των εξοπλισμών», καθώς τα αντισταθμιστικά ήταν «αγωγός διακίνησης χρημάτων». Πρότεινε, επίσης, να γίνει απευθείας σύμβαση μεταξύ ΕΑΒ και Lockheed προκειμένου να εφαρμοστεί η εθνική και ευρωπαϊκή νομοθεσία.\nΠαίρνοντας το λόγο, ο Άδωνης Γεωργιάδης εκτός από την κριτική περί προσχώρησης στο μέτωπο της ευρωατλαντικής συμμαχίας από πλευράς του ΣΥΡΙΖΑ παρά τη ρητορική του παρελθόντος, κατηγόρησε τον κ. Καμμένο ότι έφερε τελευταία στιγμή την εν λόγω τροπολογία γιατί ήταν στο πάρτι της κόρης του Εμίρη του Ντουμπάι. Μάλιστα, ρώτησε τον πρόεδρο των ΑΝΕΛ γιατί η συγκεκριμένη σύμβαση έπρεπε να έρθει ενόσω θρυλείται ότι η συγκυβέρνηση αναμένεται να λήξει εντός των επόμενων ημερών.\n«Αυτά τα λεφτά τα χρωστά η Lockheed στην Ελλάδα»\nΟ κ. Καμμένος απάντησε στην κριτική που δέχτηκε από τα κόμματα της αντιπολίτευσης, σημειώνοντας ότι η Lockeed χρωστά τα 230 εκατ. ευρώ που προβλέπονται στην τροπολογία από προηγούμενες συμβάσεις που ξεκινούν από το 2000. Απαντώντας στο αντίστοιχο ερώτημα του κ. Βενιζέλου, ξεκαθάρισε ότι τα 230 εκατ. ευρώ αποτελούν την πραγματική αξία και όχι την ονομαστική επί των οφειλομένων της Lockheed στην Ελλάδα.\nΗ γνωμοδότηση του Νομικού Συμβουλίου του Κράτους\n«Η πρόταση του Νομικού Συμβουλίου του Κράτους λέει ότι επειδή ο νόμος Βενιζέλου απαγορεύει –και σωστά- τα αντισταθμιστικά, μετά την κύρια σύμβαση κάντε μια τροπολογία που θα σας επιτρέψει τα οφειλόμενα να τα πληρώσει η εταιρία προς την Ελλάδα» είπε ο κ. Καμμένος, διευκρινίζοντας εν ολίγοις ότι η πρακτική που ακολουθείται ευθυγραμμίζεται πλήρως με την γνωμοδότηση του ΝΣΚ. Ανέφερε περαιτέρω ότι τα 230 εκατ. ευρώ θα οδηγηθούν για να «δουλέψει η ΕΑΒ και πολλές ιδιωτικές επιχειρήσεις». «Γι’ αυτό το περνάμε με νόμο. Μήπως να πούμε ότι δεν τα θέλουμε; Να απεμπολήσουμε 230 εκατ. ευρώ και να κλείσει και η ΕΑΒ; Αυτό είναι το ερώτημα» υποστήριξε.\nΜετά από αίτημα της ΝΔ θα διεξαχθεί τη Δευτέρα ονομαστική ψηφοφορία για την ψήφιση της συγκεκριμένης ρύθμισης, με τον κ. Καμμένο να προτείνει προς τα κόμματα που εγείρουν ενστάσεις να συζητηθεί είτε στην Ολομέλεια είτε στην αρμόδια Επιτροπή της Βουλής η συγκεκριμένη τροπολογία.\nΌπως αποφασίστηκε, η τροπολογία θα συζητηθεί διεξοδικά στην κλειστή Επιτροπή Εξοπλιστικών Προγραμμάτων της Βουλής την Παρασκευή.


Φρένο στο κλάμα του Μπούκουρα έβαλε το καλό ποσοστό της ΕΛΙΑΣ! Ανακουφισμένοι οι σωφρονιστικοί υπάλληλοι! | komikotragiko\n»ΕΛΛΑΔΑ»Φρένο στο κλάμα του Μπούκουρα έβαλε το καλό ποσοστό της ΕΛΙΑΣ! Ανακουφισμένοι οι σωφρονιστικοί υπάλληλοι!\nΦρένο στο κλάμα του Μπούκουρα έβαλε το καλό ποσοστό της ΕΛΙΑΣ! Ανακουφισμένοι οι σωφρονιστικοί υπάλληλοι!\nPosted by komikotragiko on Μαΐου 28, 2014 in ΕΛΛΑΔΑ, ΠΟΛΙΤΙΚΗ\nΜία πολύ ευχάριστη έκπληξη περιμένε τη Δευτέρα το πρωί τους σωφρονιστικούς υπαλλήλους των φυλακών Κορυδαλλού σε ένα τυχαίο πέρασμά τους από το κελί του προφυλακισμένου πρώην βουλευτή της Χρυσής Αυγής Ευστάθιου Μπούκουρα.\nΕιδικότερα, σύμφωνα με πληροφορίες, ο ανεξάρτητος πλέον βουλευτής Κορινθίας Στάθης Μπούκουρας ύστερα από πολλούς μήνες πόνου και κλάματος, τα ξημερώματα της Δευτέρας, επανήλθε επιτέλους στον παλιό καλό του εαυτό.\nΟι σωφρονιστικοί υπάλληλοι πραγματικά δεν πίστευαν στα μάτια τους όταν αντίκρυσαν μετά από τόσο καιρό τον πρώην χρυσαυγίτη βουλευτή χαμογελαστό, ομιλητικό, ορεξάτο, και σε πάρα πολύ εύθυμη κατάσταση γενικότερα.\nΌπως ο ίδιος ο Στάθης Μπούκουρας εξομολογήθηκε στα μάτια των έκπληκτων με το θέαμα που αντίκρυζαν σωφρονιστικών υπαλλήλων, εκείνο που του άλλαξε την διάθεση και τον έκανε να ξεχαστεί για λίγο από το προσωπικό δράμα που περνάει εδώ και μήνες στη φυλακή όντας έγκλειστος στη φυλακή, ήτανε το ικανοποιητικό εκλογικό ποσοστό (8%) που κατάφερε να λάβει στις ευρωεκλογές της Κυριακής η επίσημη πλέον αγαπημένη του ΕΛΙΑ.\n«Επιτέλους! Όλοι οι αγώνες που έκανα στα νιάτα μου για τη μεγάλη δημοκρατική παράταξη τώρα δικαιώνονται παιδιά. Το ΠΑΣΟΚ είναι εδώ ενωμένο δυνατό! Η γη να τρέμει, ο ήλιος ανατέλλει.\nΣτις επόμενες εκλογές πάμε ξανά για διψήφιο νούμερο! Τα παιδιά μου απόψε θα δούνε τον πατέρα τους ξανά χαμογελαστό».\nφέρεται να είπε χαρακτηριστικά στους σωφρονιστικούς υπαλλήλους ο χαμογελαστός πλέον και αισιόδοξος για τη ζωή Στάθης Μπούκουρας.\nΑνακουφισμένοι από την απρόοπτη μεταβολή της διάθεσης του Κορίνθιου βουλευτή δηλώνουνε όλοι οι σωφρονιστικοί υπάλληλοι του Κορυδαλλού!\n«Ευτυχώς που πήγε καλά η ΕΛΙΑ στις ευρωεκλογές και σταμάτησε να κλαίει, γιατί πραγματικά δεν τον αντέχαμε άλλο τον τύπο. Έκλαιγε όλημερίς και οληνυχτίς. Δεν μας άφηνε σε ησυχία καθόλου.\nΕίχαμε ξοδέψει 100 πακέτα χαρτομάντηλα μόνο για την πάρτη του. Νομίζαμε ότι έιχαμε βρέφος μέσα σε κελί. Νιώθαμε ότι είμαστε baby-sitters και όχι δεσμοφύλακες.\nΔεν μπορείτε να φανταστείτε πόσο χαιρόμαστε που σταμάτησε να κάνει σαν μωρό παιδί. Ελπίζουμε να συνεχίσει να είναι έτσι και να μην επιστρέψει ξανά στην κλάψα και στη μιζέρια».\nδήλωσε στο komikotragiko ο 50χρονος Αλέξανδρος, γνωστός δεσμοφύλακας στο σωφρονιστικό κατάστημα του Κορυδαλλού.\nTags: 8%, ΑΝΕΞΑΡΤΗΤΟΣ ΒΟΥΛΕΥΤΗΣ, ΑΠΟΛΟΓΙΑ, ΑΠΟΤΕΛΕΣΜΑΤΑ ΕΚΛΟΓΩΝ, ΑΡΣΗ ΑΣΥΛΙΑΣ, ΒΑΓΓΕΛΗΣ ΒΕΝΙΖΕΛΟΣ, ΒΟΥΛΕΥΤΗΣ ΚΟΡΙΝΘΙΑΣ, ΒΟΥΛΕΥΤΗΣ ΧΡΥΣΗΣ ΑΥΓΗΣ, ΒΟΥΛΗ, ΔΑΚΡΥ, ΔΑΚΡΥΑ, ΔΗΜΟΚΡΑΤΙΚΗ ΠΑΡΑΤΑΞΗ, ΔΙΑΓΡΑΦΗ, ΔΙΚΟΓΡΑΦΙΑ, ΕΓΚΛΗΜΑΤΙΚΗ ΟΡΓΑΝΩΣΗ, ΕΚΛΑΙΓΕ, ΕΚΛΟΓΕΣ, ΕΚΛΟΓΕΣ 2014, ΕΚΛΟΓΙΚΟ ΠΟΣΟΣΤΟ ΕΛΙΑΣ, ΕΛΙΑ, ΕΥΑΓΓΕΛΟΣ ΒΕΝΙΖΕΛΟΣ, ΕΥΡΩΕΚΛΟΓΕΣ, ΕΥΣΤΑΘΙΟΣ ΜΠΟΥΚΟΥΡΑΣ, ΚΛΑΙΕΙ, ΚΛΑΜΑ, ΚΛΑΜΑΤΑ, ΚΡΑΤΟΥΜΕΝΟΣ, ΛΑΪΚΟΣ ΣΥΝΔΕΣΜΟΣ, ΠΑΣΟΚ, ΠΟΙΝΙΚΗ ΔΙΩΞΗ, ΠΡΟΣΩΡΙΝΑ ΚΡΑΤΟΥΜΕΝΟΣ, ΠΡΟΦΥΛΑΚΙΣΗ, ΠΡΟΦΥΛΑΚΙΣΜΕΝΟΣ, ΣΤΑΘΗΣ ΜΠΟΥΚΟΥΡΑΣ, ΣΥΓΚΙΝΗΜΕΝΟΣ, ΣΥΛΛΗΨΗ, ΦΥΛΑΚΕΣ, ΦΥΛΑΚΕΣ ΚΟΡΥΔΑΛΛΟΥ, ΦΥΛΑΚΗ, ΧΡΥΣΗ ΑΥΓΗ Permalink\n← Άκυρη η ψήφος του Γιώργου Γερμενή στις ευρωεκλογές! ΠΕΝΤΑΛΦΕΣ αντί για ΣΤΑΥΡΟΥΣ σημείωσε στο ψηφοδέλτιο!\nΜε προσωπικό μεταφραστή δίπλα του κυκλοφορεί ο πρώην αντιπρόεδρος του Εδεσσαϊκού Θωμάς Μάτσιος! →


Λασίθι: Απειλούν με δυναμικότερες κινητοποιήσεις λόγω υποβάθμισης - Aftodioikisi.gr\n11 Φεβρουαρίου 2013 - 07:29\nΜε ακόμα πιο μαζικές και δυναμικές κινητοποιήσεις προειδοποιούν φορείς και κάτοικοι του Αγίου Νικολάου, μετά το συλλαλητήριο της περασμένης Παρασκευής όπου χιλιάδες άτομα διαμαρτυρήθηκαν για το κλείσιμο του παραρτήματος του ΤΕΙ Κρήτης στον Άγιο Νικόλαο καθώς και για την απώλεια της αυτονομίας του Διαλυνάκειου Νοσοκομείου Νεάπολης.\nΟι τοπικοί φορείς του Λασιθίου συνεχίζουν τον αγώνα τους και σήμερα θα έχουν κρίσιμο ραντεβού στην Αθήνα. Συγκεκριμένα, στις 12, αντιπροσωπεία τους θα βρίσκεται στο υπουργείο Υγείας για το Διαυλυνάκειο Νοσοκομείο της Νεάπολης. Στις 14:00, θα μεταβούν στο υπουργείο Παιδειας για το θέμα των ΤΕΙ. Η αντιπροσωπεία θα απαρτίζεται από τους μητροπολίτες, τον περιφερειάρχη Κρήτης Σταύρο Αρναουτάκη, τους βουλευτές Λασιθίου Γιάννη Πλακιωτάκη και Κωστή Δερμιτζάκη, τον αντιπεριφερειάρχη Λασιθίου Νίκο Καστρινακη, τους δημαρχους Αγίου Νικολάου και Ιεράπετρας.\nΟΤΑ, ΠΕΡΙΦΕΡΕΙΕΣ, ΑΘΗΝΑ, ΝΟΣΟΚΟΜΕΙΟ, ΤΕΙ, ΚΑΤΑΡΓΗΣΗ, ΠΕ ΛΑΣΙΘΙΟΥ


ΑΠΟΕΛ: Κάθε λεπτό... πιο δύσκολo για προσθήκη, Η ΚΑΘΗΜΕΡΙΝΗ - mobile\n«Γίνεται μεγάλη προσπάθεια και από τον πρόεδρο και από μένα» τόνισε χθες ο Σωφρόνης Αυγουστή σχολιάζοντας την περίπτωση ενίσχυσης στο κέντρο της άμυνας. Μια θέση που με τους τραυματισμούς των Σάντος και Βινίσιους αποδυναμώθηκε αριθμητικά, ενώ έτσι και αλλιώς φώναζε πως οι «Γαλαζοκίτρινοι» χρειάζονται ποιοτική ενίσχυση εκεί.\nΤο παράθυρο για δανεισμό\nΝα θυμίσουμε πάντως πως με βάση την προκήρυξη παραμένει ανοικτό το παράθυρο για ενίσχυση, αφού οι ομάδες έχουν το δικαίωμα να αποκτήσουν ποδοσφαιριστή με τη μορφή δανεισμού μέχρι και τις 25 Σεπτεμβρίου για κατάλογο Α’ και μέχρι το τέλος του μήνα για κατάλογο Β’.\nΤα δυο εμπόδια\nΉδη το ΑΠΟΕΛ «χτύπησε» αρκετές πόρτες τις τελευταίες μέρες ώστε να βρει τον ποδοσφαιριστή που ψάχνει για ενίσχυση, όμως υπάρχουν δυο μεγάλες δυσκολίες. Απ’ τη μια πρέπει να βρει ομάδα που είναι διατεθειμένη να αποδυναμωθεί τουλάχιστον μέχρι το Γενάρη, χάνοντας με ένα σημαντικό ποδοσφαιριστή και απ’ την άλλη είναι το οικονομικό. Είναι απλό όλες οι ομάδες ξέρουν ότι το ΑΠΟΕΛ καίγεται για κεντρικό αμυντικό και αυτό ανεβάζει την τιμή για οποιοδήποτε παίκτη και αν θέλει να αποκτήσει.\n«Χτύπησε» πόρτες αλλά…\nΜια απ’ τις πόρτες που «χτύπησαν» οι «Γαλαζοκίτρινοι» ήταν και του Ολυμπιακού για έναν εκ των Σαμπίνα ή Μποβέντα, όμως εκ των πραγμάτων οι δυσκολίες που αναφέραμε πιο πάνω παρουσιάστηκαν. Και αν ο Ολυμπιακός δεν έχει πρόβλημα στο να «χάσει» κάποιο ποδοσφαιριστή καθώς έχει πολλές ακόμη λύσεις (Νάνι, Μουκτάρης, Εντιαγκνέ), στο οικονομικό εκπτώσεις δεν… Είναι γι’ αυτό που η προσπάθεια για ενίσχυση αυτή τη στιγμή είναι δύσκολη.\nΌσο περνούν οι ώρες τόσο λιγοστεύουν οι πιθανότητες να πραγματοποιηθεί κάποια μεταγραφή. Το παλεύουν οι «Γαλαζοκίτρινοι» όμως αυτή τη στιγμή είναι δύσκολο.


Στη Διεθνή Μπιενάλε της Σεούλ με γενικό τίτλο “2017 Seoul Biennale on Architecture and Urbanism”, κλήθηκε να συμμετάσχει η ΕΥΔΑΠ στον Τομέα “Cities” (Πόλεις)\nΕΥΔΑΠ: Η Πρώτη Εταιρεία του Δημοσίου που Βραβεύεται για τον Εκσυγχρονισμό των Λειτουργιών της\nΤο πρώτο βραβείο για την πρωτότυπη υλοποίηση εφαρμογής του συστήματος Διοίκησης μέσω στόχων απέσπασε η ΕΥΔΑΠ στην Τελετή Απονομής των Business IT Excellence (ΒΙΤΕ) Awards 2017\nΕΥΔΑΠ: Σε ποιες περιοχές θα γίνει διακοπή νερού την ερχόμενη εβδομάδα\nΛόγω τεχνικών εργασιών η ΕΥΔΑΠ ανακοίνωσε ότι προχωρά σε διακοπές ύδρευσης την ερχόμενη Τρίτη.\nΣε ποιους δήμους της Αττικής θα γίνει διακοπή νερού την Τετάρτη και την Πέμπτη\nΣημειώνεται ότι θα καταβληθεί κάθε δυνατή προσπάθεια ελαχιστοποίησης της διάρκειας των εργασιών και επαναφοράς της υδροδότησης.\nΕΥΔΑΠ: Σε ποιες περιοχές θα γίνει διακοπή νερού από το βράδυ της Τετάρτης\nΗ ΕΥΔΑΠ ανακοίνωσε ότι θα προχωρήσει στην προσωρινή διακοπή νερού από την Τετάρτη το βράδυ λόγω απαραίτητων τεχνικών εργασιών σε κεντρικό τροφοδοτικό αγωγό ύδρευσης.\nΣε ποιες περιοχές της Αττικής θα διακοπεί το νερό την Τρίτη 23 Ιουνίου\nΛόγω απαραίτητων τεχνικών εργασιών σε κεντρικό τροφοδοτικό αγωγό\nΕΥΔΑΠ: 5 μέτρα στήριξης ευπαθών κοινωνικών ομάδων\nΗ ΕΥΔΑΠ, μετά από ομόφωνη απόφαση του Δ.Σ. της στις 11/02/2015, ανανέωσε και επέκτεινε για μία ακόμα χρονιά τα μέτρα στήριξης των ευπαθών κοινωνικών ομάδων.\nΈνας διαγωνισμός ιδιαίτερα σημαντικός για την ποιότητα ζωής στο Λεκανοπέδιο Αττικής εισέρχεται στην τελική φάση ολοκλήρωσης.\nΜε το Βραβείο Silver βραβεύτηκε η Διεύθυνση Εσωτερικού Ελέγχου της ΕΥΔΑΠ στην 11η εκδήλωση των Responsible Management Excellence Awards του EBEN GR